Projektas

LIETUVOS RESPUBLIKOS VYRIAUSYBĖ

NUTARIMAS

DĖL LIETUVOS RESPUBLIKOS VYRIAUSYBĖS 2012 M. RUGSĖJO 19 D. NUTARIMO NR. 1157 „DĖL VIEŠUOSIUS INTERESUS ATITINKANČIŲ PASLAUGŲ ELEKTROS ENERGETIKOS SEKTORIUJE LĖŠŲ ADMINISTRAVIMO TVARKOS APRAŠO PATVIRTINIMO“ PAKEITIMO

2022 m. d. Nr.

Vilnius

Lietuvos Respublikos Vyriausybė nutaria:

1. Pakeisti Viešuosius interesus atitinkančių paslaugų elektros energetikos sektoriuje lėšų administravimo tvarkos aprašą, patvirtintą Lietuvos Respublikos Vyriausybės 2012 m. rugsėjo 19 d. nutarimu Nr. 1157 „Dėl Viešuosius interesus atitinkančių paslaugų elektros energetikos sektoriuje lėšų administravimo tvarkos aprašo patvirtinimo“, ir jį išdėstyti nauja redakcija (pridedama).

2. Nustatyti, kad:

2.1. praėjus 2 mėnesiams po Europos Komisijos pritarimo pagal Sutarties dėl Europos Sąjungos veikimo 108 straipsnio 3 dalies nuostatas, įsigalioja tokia šiuo nutarimu nauja redakcija dėstomo Viešuosius interesus atitinkančių paslaugų elektros energetikos sektoriuje lėšų administravimo tvarkos aprašo 35.3.3 papunkčio redakcija:

„35.3.3. su supirktos elektros energijos pardavimu susijusios pagrįstos sąnaudos, neįskaitant prekybos biržoje įmokų sąnaudų, turi būti suderintos su Taryba.“;

2.2. šiuo nutarimu nauja redakcija dėstomo Viešuosius interesus atitinkančių paslaugų elektros energetikos sektoriuje lėšų administravimo tvarkos aprašo 42–46 punktai įsigalioja praėjus 2 mėnesiams po Europos Komisijos pritarimo pagal Sutarties dėl Europos Sąjungos veikimo 108 straipsnio 3 dalies nuostatas;

2.3. kai gaunamas šio nutarimo 2 punkte nurodytas pritarimas, Lietuvos Respublikos energetikos ministerija nedelsdama informuoja Teisės aktų registro tvarkytoją apie šiuo nutarimu nauja redakcija dėstomame Viešuosius interesus atitinkančių paslaugų elektros energetikos sektoriuje lėšų administravimo tvarkos aprašo nuostatų įsigaliojimo datą.

Ministras Pirmininkas

Energetikos ministras

PATVIRTINTA

Lietuvos Respublikos Vyriausybės

2012 m. rugsėjo 19 d. nutarimu Nr. 1157

(Lietuvos Respublikos Vyriausybės

2022 m. d. nutarimo Nr. redakcija)

VIEŠUOSIUS INTERESUS ATITINKANČIŲ PASLAUGŲ ELEKTROS ENERGETIKOS SEKTORIUJE LĖŠŲ ADMINISTRAVIMO TVARKOS APRAŠAS

I SKYRIUS

BENDROSIOS NUOSTATOS

1. Viešuosius interesus atitinkančių paslaugų elektros energetikos sektoriuje lėšų administravimo tvarkos aprašas (toliau – Aprašas) nustato viešuosius interesus atitinkančių paslaugų elektros energetikos sektoriuje (toliau – viešuosius interesus atitinkančios paslaugos) lėšų administravimo tvarką, duomenų ir sąskaitų viešuosius interesus atitinkančių paslaugų lėšoms (toliau – lėšos) pervesti pateikimo tvarką, lėšų surinkimo, išmokėjimo, apskaitos reikalavimus ir jų susigrąžinimo tvarką, taip pat viešuosius interesus atitinkančių paslaugų lėšų administratoriaus paskyrimo tvarką.

2. Aprašas taikomas viešuosius interesus atitinkančių paslaugų lėšų administratoriui, elektros energijos perdavimo sistemos operatoriui (toliau – perdavimo sistemos operatorius), elektros energijos skirstomųjų tinklų operatoriams (toliau – skirstomųjų tinklų operatorius), Lietuvos Respublikos elektros energetikos įstatymo 58 straipsnio 5 dalyje nurodytam (nurodytiems) centralizuotą elektros energijos iš atsinaujinančių energijos išteklių prekybą vykdančiam asmeniui (asmenims) (toliau – superkančioji įmonė), viešuosius interesus atitinkančių paslaugų teikėjams ir elektros energiją ūkio poreikiams naudojantiems asmenims.

3. Apraše vartojamos sąvokos:

3.1. Dvišalė didmeninio elektros energijos pirkimo–pardavimo sutartis (toliau – dvišalė sutartis) – dviejų elektros energijos rinkos dalyvių sudaroma sutartis dėl didmeninio elektros energijos pirkimo–pardavimo. Ši sutartis neapima elektros energijos pirkimo–pardavimo sutarties.

3.2. Einamieji elektrinės veikimo metai – dvylika einamųjų elektrinės veiklos mėnesių, skaičiuojamų nuo leidimo gaminti elektros energiją išdavimo dienos.

3.3. Elektros energiją ūkio poreikiams naudojantis asmuo – bet kuris iš asmenų, nurodytų Elektros energetikos įstatymo 74 straipsnio 4 dalyje.

3.4. Susiję ūkio subjektai – nagrinėjamas ūkio subjektas ir:

1) ūkio subjektai, kurių, kaip ir nagrinėjamo ūkio subjekto, 1/3 ar daugiau įstatinio kapitalo sudarančią akcijų dalį arba teises į 1/3 ar daugiau visų balsų turi tas fizinis asmuo arba tie patys fiziniai asmenys;

2) ūkio subjektai, kurie su nagrinėjamu ūkio subjektu bendrai valdomi ar turi bendrą administracinį padalinį arba kurių stebėtojų taryboje, valdyboje ar kitame valdymo ar priežiūros organe yra pusė ar daugiau tų pačių narių kaip ir nagrinėjamo ūkio subjekto valdymo ar priežiūros organuose;

3) ūkio subjektai, kurių 1/3 ar daugiau įstatinio kapitalo sudarančią akcijų dalį arba teises į 1/3 ar daugiau visų balsų turi nagrinėjamas ūkio subjektas arba kurie yra įsipareigoję derinti savo ūkinės veiklos sprendimus su nagrinėjamu ūkio subjektu, arba už kurių prievolių tretiesiems asmenims įvykdymą yra įsipareigojęs atsakyti nagrinėjamas ūkio subjektas, arba kurie yra įsipareigoję perduoti visą pelną arba jo dalį ar suteikę teisę naudoti 1/3 ar daugiau savo turto nagrinėjamam ūkio subjektui;

4) ūkio subjektai, kurių 1/3 ar daugiau įstatinio kapitalo sudarančią akcijų dalį arba teises į 1/3 ar daugiau visų balsų turi nagrinėjamas ūkio subjektas arba su kuriais nagrinėjamas ūkio subjektas yra įsipareigojęs derinti savo ūkinės veiklos sprendimus, arba kurie yra įsipareigoję atsakyti už nagrinėjamo ūkio subjekto prievolių tretiesiems asmenims įvykdymą, arba kuriems nagrinėjamas ūkio subjektas yra įsipareigojęs perduoti visą pelną arba jo dalį ar suteikęs teisę naudoti 1/3 ar daugiau savo turto;

5) ūkio subjektai, kurie tiesiogiai ar netiesiogiai, per kitus ūkio subjektus, susiję
1–4 punktuose nurodytais ūkio subjektais kuriuo nors iš 1–4 punktuose nurodytų būdų.

3.5. Viešuosius interesus atitinkančių paslaugų lėšų administratorius (toliau – administratorius) – Lietuvos Respublikos Vyriausybės nutarimu paskirta energetikos įmonė, atitinkanti Apraše nustatytus kriterijus ir atliekanti viešuosius interesus atitinkančių paslaugų lėšų surinkimo, išmokėjimo, grąžinimo ir administravimo funkcijas.

3.6. Viešuosius interesus atitinkančių paslaugų teikėjas – asmuo, teikiantis viešuosius interesus atitinkančias paslaugas, nustatytas Viešuosius interesus atitinkančių paslaugų elektros energetikos sektoriuje teikimo ir jų apimčių nustatymo tvarkos apraše, patvirtintame Lietuvos Respublikos Vyriausybės 2012 m. liepos 18 d. nutarimu Nr. 916 „Dėl Viešuosius interesus atitinkančių paslaugų elektros energetikos sektoriuje teikimo ir jų apimčių nustatymo tvarkos aprašo patvirtinimo“.

4. Kitos Apraše vartojamos sąvokos apibrėžtos Lietuvos Respublikos energetikos įstatyme, Elektros energetikos įstatyme, Lietuvos Respublikos atsinaujinančių išteklių energetikos įstatyme, Lietuvos Respublikos metrologijos įstatyme ir Viešuosius interesus atitinkančių paslaugų elektros energetikos sektoriuje teikimo ir jų apimčių nustatymo tvarkos apraše, patvirtintame Lietuvos Respublikos Vyriausybės 2012 m. liepos 18 d. nutarimu Nr. 916 „Dėl Viešuosius interesus atitinkančių paslaugų elektros energetikos sektoriuje teikimo ir jų apimčių nustatymo tvarkos aprašo patvirtinimo“ (toliau – Paslaugų teikimo tvarkos aprašas).

II SKYRIUS

VIEŠUOSIUS INTERESUS ATITINKANČIŲ PASLAUGŲ LĖŠŲ ADMINISTRATORIAUS PASKYRIMAS

5. Administratorius skiriamas neterminuotam laikotarpiui, jeigu jis atitinka Elektros energetikos įstatymo 74 straipsnio 8 dalyje nurodytus reikalavimus.

6. Lietuvos Respublikos energetikos ministerija, įvertinusi valstybės tiesiogiai ar netiesiogiai, per kitus asmenis, kontroliuojamų ir Lietuvos Respublikos energetikos sektoriuje veikiančių įmonių atitiktį Elektros energetikos įstatymo 74 straipsnio 8 dalyje nustatytiems reikalavimams, teikia Lietuvos Respublikos Vyriausybei pasiūlymą dėl administratoriaus paskyrimo ar paskirto administratoriaus pakeitimo, jeigu jis nebeatitinka Elektros energetikos įstatymo 74 straipsnio 8 dalyje nustatytų reikalavimų.

7. Energetikos ministerija vertina valstybės tiesiogiai ar netiesiogiai, per kitus asmenis, kontroliuojamų ir Lietuvos Respublikos energetikos sektoriuje veikiančių įmonių atitiktį Elektros energetikos įstatymo 74 straipsnio 8 dalyje nustatytiems reikalavimams pagal Energetikos ministerijos prašymu šių įmonių pateiktus duomenis ir informaciją. Jeigu visus Elektros energetikos įstatymo 74 straipsnio 8 dalyje nustatytus reikalavimus atitinka kelios valstybės tiesiogiai ar netiesiogiai, per kitus asmenis, kontroliuojamos ir Lietuvos Respublikos energetikos sektoriuje veikiančios įmonės, pirmenybė teikiama įmonei, sutinkančiai atlikti administratoriaus funkcijas ir turinčiai didžiausią finansinį pajėgumą.

8. Pakeitus administratorių, paskirtas naujas administratorius privalo nedelsdamas perimti visas prieš tai administratoriaus funkcijas atlikusios įmonės teises ir pareigas, tiesiogiai susijusias su viešuosius interesus atitinkančių paslaugų lėšų administratoriaus funkcijomis, įskaitant teises ir pareigas pagal sudarytas su kredito įstaigomis kreditavimo sutartis, kurios perleidžiamos paskirtam naujam administratoriui Lietuvos Respublikos civilinio kodekso nustatytais būdais ir tvarka. Administratoriaus funkcijas atlikusi įmonė privalo nedelsdama perduoti paskirtam naujam administratoriui šiame punkte nurodytas teises ir pareigas ir bendradarbiauti su juo, kredito įstaigomis ir kitais asmenimis, iki bus visiškai perduotos šiame punkte nurodytos teisės ir pareigos.

III SKYRIUS

DUOMENŲ IR SĄSKAITŲ LĖŠOMS PERVESTI PATEIKIMO TVARKA

9. Elektros energiją ūkio poreikiams naudojantys asmenys, gaunantys elektros energiją tiesiogine linija arba tokiu būdu, kuris faktiškai atitinka Elektros energetikos įstatymo 70 straipsnio 1 dalies 2, 3 ar 4 punkte nurodytą atvejį, yra atsakingi už duomenų apie šios elektros energijos kiekį pateikimą skirstomųjų tinklų operatoriui (kai vartojimo ar gamybos vieta yra prijungta prie skirstomųjų tinklų) arba administratoriui (kai gamybos vieta yra prijungta prie perdavimo tinklų) tiesiogiai arba per asmenį, iš kurio gauna elektros energiją šiame punkte nurodytu būdu.

10. Jeigu neįrengti elektros energijos apskaitos prietaisai, atskirai fiksuojantys elektros energijos gamintojo ūkio poreikiams tenkinti suvartotą elektros energijos kiekį ir elektros energijos gamybos technologiniame procese suvartotą elektros energijos kiekį, laikoma, kad elektros energijos gamintojo ūkio poreikiams tenkinti suvartotas elektros energijos kiekis yra lygus visam elektros energijos gamintojo pagamintam elektros energijos kiekiui, iš jo atėmus elektros energijos gamybos technologiniame procese suvartotą elektros energiją, kuri sudaro 7 procentus viso elektros energijos gamintojo pagaminto elektros energijos kiekio, ir pagamintą ir į elektros tinklus patiektą elektros energiją.

11. Jeigu neįrengti elektros energijos apskaitos prietaisai, atskirai fiksuojantys elektros energijos gamintojo savo ūkio poreikiams tenkinti suvartotą ir kitų asmenų, iš jo gaunančių elektros energiją tiesioginėmis linijomis arba tokiu būdu, kuris faktiškai atitinka Elektros energetikos įstatymo 70 straipsnio 1 dalies 2, 3 ar 4 punkte nurodytą atvejį, ūkio poreikiams tenkinti suvartotą elektros energijos kiekį, laikoma, kad visas gamintojo pasigamintas elektros energijos kiekis, iš jo atėmus elektros energijos gamybos technologiniame procese suvartotą elektros energijos kiekį ir į elektros tinklus patiektą elektros energijos kiekį, buvo patiektas tiesiogine linija kitiems asmenims ir jų suvartotas.

12. Perdavimo sistemos operatorius ne vėliau kaip iki kiekvieno mėnesio, einančio po ataskaitinio mėnesio, 10 dienos administratoriui pateikia duomenis apie prie perdavimo elektros tinklų prijungtiems elektros energiją ūkio poreikiams naudojantiems asmenims iš elektros tinklų patiektos elektros energijos kiekius, šių asmenų į perdavimo elektros tinklus patiektos elektros energijos kiekius, perdavimo veiklos technologiniam procesui užtikrinti suvartotą elektros energijos kiekį, iš skirstomųjų elektros tinklų į perdavimo tinklus patiektos elektros energijos kiekius ir iš perdavimo elektros tinklų į skirstomuosius elektros tinklus patiektos elektros energijos kiekius.

13. Elektros energiją ūkio poreikiams naudojantys asmenys, kurių įrenginiai yra prijungti prie perdavimo tinklų, sutartyje su administratoriumi sutartais būdais ir terminais, bet ne vėliau kaip iki kiekvieno mėnesio, einančio po ataskaitinio mėnesio, 8 dienos pateikia administratoriui šiuos duomenis apie:

13.1. iš perdavimo elektros tinklų gautos elektros energijos kiekį;

13.2. kai elektros energiją ūkio poreikiams naudojantis asmuo yra gamintojas:

13.2.1. išteklių, iš kurių gaminama elektros energija, rūšis (atsinaujinantys, neatsinaujinantys arba mišraus tipo) pagal kiekvieną elektros energijos gamybos įrenginį;

13.2.2. elektros energijos gamybos būdą (termofikacinis režimas arba netermofikacinis režimas);

13.2.3. pasigamintos elektros energijos kiekį;

13.2.4. savo paties ūkio poreikiams tenkinti suvartotos pasigamintos elektros energijos kiekį;

13.2.5. tiesioginėmis linijomis, įskaitant atvejį, kuris faktiškai atitinka Elektros energetikos įstatymo 70 straipsnio 1 dalies 2 ar 3 punkte nurodytą atvejį, kitų asmenų ūkio poreikiams tenkinti patiektą pasigamintos elektros energijos kiekį;

13.2.6. elektros energijos (bendram elektros energijos ir šilumos) gamybos technologiniam procesui užtikrinti suvartotos elektros energijos kiekį;

13.2.7. į perdavimo elektros tinklus patiektą elektros energijos kiekį.

14. Aprašo 13.2 papunkčio nuostata netaikoma elektros energiją ūkio poreikiams naudojantiems asmenims, kurie gamina elektros energiją atsinaujinančius energijos išteklius naudojančiais įrenginiais, ją vartoja savo ūkio poreikiams ir netiekia jos kitiems asmenims tiesiogine linija, įskaitant atvejį, kuris faktiškai atitinka Elektros energetikos įstatymo 70 straipsnio 1 dalies 2 ar 3 punkte nurodytą atvejį.

15. Jeigu elektros energiją ūkio poreikiams naudojantys asmenys, kurių energijos kaupimo įrenginiai yra prijungti prie perdavimo elektros tinklų, naudoja iš elektros tinklų patiektą elektros energiją energijos kaupimo įrenginiams, kurių įrengtoji galia yra ne mažesnė kaip 1 MW, įkrauti, kada energijos kaupimo įrenginiams įkrauti patiektas elektros energijos kiekis, išskyrus technologinius nuostolius, vėliau yra grąžinamas į elektros tinklus, sutartyje su administratoriumi sutartais būdais ir terminais, bet ne vėliau kaip iki kiekvieno mėnesio, einančio po ataskaitinio mėnesio, 8 dienos pateikia administratoriui šiuos elektros energijos apskaitos prietaisų rodmenimis pagrįstus duomenis:

15.1. iš elektros tinklų gautos elektros energijos, skirtos energijos kaupimo įrenginių, kurių įrengtoji galia yra ne mažesnė kaip 1 MW, įkrovimui, kiekis;

15.2. iš energijos kaupimo įrenginių, kurių įrengtoji galia yra ne mažesnė kaip 1 MW, į elektros tinklus patiektas elektros energijos kiekis;

15.3. elektros energijos kaupimo energijos kaupimo įrenginiuose, kurių įrengtoji galia yra ne mažesnė kaip 1 MW, technologiniai nuostoliai.

16. Administratorius, vadovaudamasis perdavimo sistemos operatoriaus pateiktais duomenimis, taip pat administratoriui elektros energiją ūkio poreikiams naudojančių asmenų pagal Aprašo 13 ir (ar) 15 punktą pateiktais duomenimis, ne vėliau kaip iki kiekvieno mėnesio, einančio po ataskaitinio mėnesio, 12 dienos elektros energiją ūkio poreikiams naudojantiems asmenims, kurių elektros energijos vartojimo ir (ar) gamybos įrenginiai yra prijungti prie perdavimo tinklų, pateikia sąskaitą lėšoms pervesti.

17. Elektros energiją ūkio poreikiams naudojantys asmenys, kurių ne atsinaujinančius energijos išteklius naudojantys elektros energijos gamybos įrenginiai yra prijungti prie skirstomųjų elektros tinklų, elektros energiją ūkio poreikiams naudojantys asmenys, kurių atsinaujinančius energijos išteklius naudojantys elektros energijos gamybos įrenginiai yra prijungti prie skirstomųjų tinklų, iš kurių kiti elektros energiją ūkio poreikiams naudojantys asmenys gauna elektros energiją tiesiogine linija, įskaitant atvejį, faktiškai atitinkantį Elektros energetikos įstatymo 70 straipsnio 1 dalies 2 ar 3 punkte nurodytą atvejį, sutartyje su skirstomųjų tinklų operatoriumi sutartais būdais ir terminais, bet ne vėliau kaip iki kiekvieno mėnesio, einančio po ataskaitinio mėnesio, 8 dienos pateikia skirstomųjų tinklų operatoriui šiuos duomenis apie kiekvieną elektros energijos gamybos įrenginį:

17.1. išteklių, iš kurių gaminama elektros energija, rūšis (atsinaujinantys, neatsinaujinantys arba mišraus tipo);

17.2. elektros energijos gamybos būdą (termofikacinis režimas arba netermofikacinis režimas);

17.3. pasigamintos elektros energijos kiekį;

17.4. savo paties ūkio poreikiams tenkinti suvartotos pasigamintos elektros energijos kiekį;

17.5. tiesioginėmis linijomis, įskaitant atvejį, faktiškai atitinkantį Elektros energetikos įstatymo 70 straipsnio 1 dalies 2 ar 3 punkte nurodytą atvejį, kitų asmenų ūkio poreikiams tenkinti patiektos pasigamintos elektros energijos kiekį;

17.6. elektros energijos (bendram elektros energijos ir šilumos) gamybos technologiniam procesui užtikrinti suvartotos elektros energijos kiekį.

18. Jeigu elektros energiją ūkio poreikiams naudojantys asmenys, kurių energijos kaupimo įrenginiai yra prijungti prie skirstomųjų elektros tinklų, naudoja iš elektros tinklų patiektą elektros energiją energijos kaupimo įrenginiams, kurių įrengtoji galia yra ne mažesnė kaip 1 MW, įkrauti, kada energijos kaupimo įrenginiams įkrauti patiektas elektros energijos kiekis, išskyrus technologinius nuostolius, vėliau yra grąžinamas į elektros tinklus, sutartyje su skirstomųjų tinklų operatoriumi sutartais būdais ir terminais, bet ne vėliau kaip iki kiekvieno mėnesio, einančio po ataskaitinio mėnesio, 8 dienos pateikia skirstomųjų tinklų operatoriui šiuos elektros energijos apskaitos prietaisų rodmenimis pagrįstus duomenis:

18.1. iš elektros tinklų gautos elektros energijos, skirtos energijos kaupimo įrenginių, kurių įrengtoji galia yra ne mažesnė kaip 1 MW, įkrovimui, kiekis;

18.2. iš energijos kaupimo įrenginių, kurių įrengtoji galia yra ne mažesnė kaip 1 MW, į elektros tinklus patiektas elektros energijos kiekis;

18.3. elektros energijos kaupimo energijos kaupimo įrenginiuose, kurių įrengtoji galia yra ne mažesnė kaip 1 MW, technologiniai nuostoliai.

19. Skirstomųjų tinklų operatorius ne vėliau kaip iki kiekvieno mėnesio, einančio po ataskaitinio mėnesio, 10 dienos administratoriui pateikia duomenis apie elektros energiją ūkio poreikiams naudojančių asmenų per praėjusį ataskaitinį mėnesį faktiškai iš elektros tinklų patiektos ir suvartotos elektros energijos kiekį. Į šį kiekį neįskaičiuojamas gaminančių vartotojų pagamintas, į elektros tinklus patiektas ir atgautas elektros energijos kiekis, įskaitant jų geografiškai nutolusioje atsinaujinančius energijos išteklius naudojančioje elektrinėje pagamintą elektros energiją. Taip pat skirstomųjų tinklų operatorius administratoriui pateikia Aprašo 17 ir 18 punktuose nurodytus duomenis, gautus pagal Aprašo 17 ir 18 punktuose nurodytas sutartis.

20. Administratorius, vadovaudamasis skirstomųjų tinklų operatoriaus pateiktais duomenimis, ne vėliau kaip iki kiekvieno mėnesio, einančio po ataskaitinio mėnesio, 12 dienos skirstomųjų tinklų operatoriui pateikia sąskaitą lėšoms pervesti.

21. Perdavimo sistemos operatorius ir skirstomųjų tinklų operatoriai ne vėliau kaip iki kiekvieno mėnesio, einančio po ataskaitinio mėnesio, 10 dienos administratoriui pateikia duomenis apie:

21.1. elektros energijos gamintojų, prijungtų prie jų valdomo tinklo ir teikiančių Paslaugų teikimo tvarkos aprašo 7.1 papunktyje nurodytas paslaugas, išskyrus gamintojų, įgijusių teisę pasinaudoti elektros energijos iš atsinaujinančių išteklių pirkimo–pardavimo sandorio kaina (toliau – sandorio kaina), per praėjusį mėnesį faktiškai pagamintą ir į elektros tinklus patiektą elektros energijos kiekį;

21.2. elektros energijos gamintojų, prijungtų prie jų valdomo tinklo ir teikiančių Paslaugų teikimo tvarkos aprašo 7.1 papunktyje nurodytas paslaugas bei įgijusių teisę pasinaudoti sandorio kaina, per ataskaitinį mėnesį kas valandą faktiškai pagamintą ir į elektros tinklus patiektą elektros energijos kiekį;

21.3. atsinaujinančių išteklių energijos bendrijai priklausančiuose energijos gamybos įrenginiuose pagamintą ir jos ir (ar) jos dalininkų reikmėms ir ūkio poreikiams suvartotos elektros energijos kiekį, atskirai pagal kiekvieną dalininką.

22. Elektros tinklų operatoriai ne vėliau kaip iki kiekvieno mėnesio, einančio po ataskaitinio mėnesio, 8 dienos pateikia administratoriui duomenis apie per ataskaitinį mėnesį vykdant atsakomybę už Paslaugų teikimo tvarkos aprašo 7.1 papunktyje nurodytas paslaugas teikiančių asmenų elektros energijos gamybos iš atsinaujinančių energijos išteklių sukeltą disbalansą užtikrinančius veiksmus patirtas sąnaudas ir (ar) uždirbtas pajamas ir sąskaitą lėšoms pervesti. Jeigu elektros tinklų operatoriaus uždirbtos pajamos viršija patirtas sąnaudas, elektros tinklų operatorius tokias sąnaudas viršijančias pajamas perveda administratoriui pagal administratoriaus pateiktą sąskaitą.

23. Elektros energijos gamintojai, kurie tenkina Atsinaujinančių išteklių energetikos įstatymo 3 straipsnio 4 dalyje nurodytas sąlygas, teikiantys Paslaugų teikimo tvarkos aprašo 7.1 papunktyje nurodytas paslaugas ir įgiję teisę pasinaudoti elektros energijos iš atsinaujinančių išteklių kainos priedu, ir elektros energijos gamintojai, teikiantys Paslaugų teikimo tvarkos aprašo 7.1 papunktyje nurodytas paslaugas, įgiję teisę pasinaudoti fiksuotu elektros energijos iš atsinaujinančių išteklių tarifu (toliau – fiksuotas tarifas) ir po 2019 m. gegužės 1 d. nepasibaigus skatinimo laikotarpiui pradedantys prekiauti elektros energija šios energijos prekybą reguliuojančiuose teisės aktuose nustatytais būdais ar pagal atsinaujinančių išteklių elektros energijos pirkimo–pardavimo sutartis, ne vėliau kaip iki kiekvieno mėnesio, einančio po ataskaitinio mėnesio, 10 kalendorinės dienos pateikia administratoriui duomenis apie per praėjusį ataskaitinį mėnesį vykdant atsakomybę už elektros energijos gamybos iš atsinaujinančių energijos išteklių sukeltą disbalansą užtikrinančius veiksmus patirtas pagrįstas sąnaudas ir sąskaitą lėšoms pervesti.

24. Superkančioji įmonė ne vėliau kaip iki kiekvieno mėnesio, einančio po ataskaitinio mėnesio, 8 dienos pateikia administratoriui duomenis apie per praėjusį ataskaitinį mėnesį patirtas sąnaudas ir (ar) ar uždirbtas pajamas prekiaujant elektros energija, pagaminta iš atsinaujinančių energijos išteklių teikiant Paslaugų teikimo tvarkos aprašo 7.1 papunktyje nurodytas paslaugas.

IV SKYRIUS

LĖŠŲ SURINKIMAS IŠ ELEKTROS ENERGIJOS VARTOTOJŲ

25. Elektros energiją ūkio poreikiams naudojantys asmenys lėšas moka už Paslaugų teikimo tvarkos apraše nurodytas viešuosius interesus atitinkančias paslaugas, išskyrus Aprašo 26 punkte nustatytą atvejį, – už visą savo ūkio poreikiams tenkinti faktiškai suvartotą iš elektros tinklų patiektą ir (ar) pasigamintą elektros energiją ir (ar) už tiesioginėmis linijomis, įskaitant atvejį, faktiškai atitinkantį Elektros energetikos įstatymo 70 straipsnio 1 dalies 2, 3 ar 4 punkte nurodytą atvejį, gautą elektros energiją, išskyrus Elektros energetikos įstatymo 74 straipsnio 5 dalyje nurodytus elektros energijos kiekius, už kuriuos viešuosius interesus atitinkančių paslaugų lėšos nėra renkamos.

26. Elektros energiją ūkio poreikiams naudojantys asmenys, kurių elektros energijos gamybos įrenginiai prijungti prie elektros tinklų operatoriaus valdomų elektros tinklų ir kurie savo ūkio poreikiams tenkinti naudoja termofikaciniu režimu kombinuotojo elektros energijos ir šilumos gamybos ciklo elektrinėse pasigamintą elektros energiją, lėšas moka už Paslaugų teikimo tvarkos aprašo 7.1 ir 7.4–7.9 papunkčiuose nurodytas paslaugas – už jų termofikaciniu režimu kombinuotojo elektros energijos ir šilumos gamybos ciklo elektrinėse pasigamintą ir savo bei asmenų, iš jų gaunančių elektros energiją tiesioginėmis linijomis, įskaitant atvejį, faktiškai atitinkantį Elektros energetikos įstatymo 70 straipsnio 1 dalies 2 ar 3 punkte nurodytą atvejį, ūkio poreikiams tenkinti faktiškai suvartotą elektros energiją.

27. Elektros energiją ūkio poreikiams naudojantys asmenys lėšas Valstybinės energetikos reguliavimo tarybos (toliau – Taryba) nustatytomis viešuosius interesus atitinkančių paslaugų kainomis sumoka už Aprašo 25 ir 26 punktuose nurodytą elektros energijos kiekį, kuris apskaičiuojamas pagal elektros energijos apskaitos prietaisų rodmenis arba Aprašo 10 ir 11 punktuose nustatyta tvarka.

28. Lėšos už Paslaugų teikimo tvarkos apraše nurodytas viešuosius interesus atitinkančias paslaugas pagal Tarybos nustatytas viešuosius interesus atitinkančių paslaugų kainas sąskaitose nurodomos atskira eilute arba skelbiamos viešai.

29. Elektros energiją ūkio poreikiams naudojantys asmenys, kurie yra prisijungę prie skirstomųjų elektros tinklų, išskyrus tuos asmenis, kurie ūkio poreikiams tenkinti suvartoja pasigamintą elektros energiją ar gauna elektros energiją tiesioginėmis linijomis, įskaitant atvejį, faktiškai atitinkantį Elektros energetikos įstatymo 70 straipsnio 1 dalies 2, 3 ar punkte nurodytą atvejį, lėšas už Paslaugų teikimo tvarkos apraše nurodytas viešuosius interesus atitinkančias paslaugas sumoka skirstomųjų tinklų operatoriui tiesiogiai arba per elektros energijos tiekėją, su kuriuo yra sudarę elektros energijos pirkimo–pardavimo ir persiuntimo paslaugos teikimo sutartį, atsiskaitydami už persiuntimo paslaugas, elektros energijos tiekimą reglamentuojančiuose teisės aktuose nustatytais terminais. Elektros energiją ūkio poreikiams naudojantys asmenys, kurie yra prisijungę prie skirstomųjų elektros tinklų, ir kurie ūkio poreikiams tenkinti suvartoja pasigamintą elektros energiją ar gauna elektros energiją tiesioginėmis linijomis, įskaitant atvejį, faktiškai atitinkantį Elektros energetikos įstatymo 70 straipsnio 1 dalies 2, 3 ar punkte nurodytą atvejį, lėšas už Paslaugų teikimo tvarkos apraše nurodytas viešuosius interesus atitinkančias paslaugas sumoka skirstomųjų tinklų operatoriui ne vėliau kaip likus 4 darbo dienoms iki mėnesio, einančio po ataskaitinio mėnesio, pabaigos.

30. Skirstomųjų tinklų operatorius lėšas perveda administratoriui ne vėliau kaip likus 3 darbo dienoms iki mėnesio, einančio po ataskaitinio mėnesio, pabaigos.

31. Skirstomųjų tinklų operatoriaus administratoriui pervedamos lėšos gali būti mažinamos lėšų suma, kurios asmenys, prijungti prie skirstomųjų tinklų operatoriaus valdomų elektros tinklų, nesumoka ilgiau kaip 3 kalendorinius mėnesius nuo skirstomųjų tinklų operatoriaus tokiam asmeniui pateiktos sąskaitos už suteiktas viešuosius interesus atitinkančias paslaugas apmokėjimo termino pabaigos. Skirstomųjų tinklų operatorius pateikia administratoriui duomenis ir dokumentus, pagrindžiančius tokių sumų sumokėjimo uždelsimą ir skirstomųjų tinklų operatoriaus pastangas šias lėšas išieškoti. Jeigu uždelstos mokėti lėšos sumokamos skirstomųjų tinklų operatoriui, operatorius duomenis apie tokias sumokėtas lėšas pateikia administratoriui ir perveda jas administratoriui kartu su to ataskaitinio mėnesio mokėtinomis lėšomis. Administratorius kiekvienais kalendoriniais metais Tarybai pateikia duomenis ir pagrindžiančius dokumentus apie sukauptas per praėjusius kalendorinius metus uždelstų įmokų sumas, kurios, nustatant kitų kalendorinių metų viešuosius interesus atitinkančių paslaugų lėšas ir viešuosius interesus atitinkančių paslaugų kainą, pripažįstamos kaip skirtumas tarp faktiškai surinktų ir prognozuotų surinkti viešuosius interesus atitinkančių paslaugų lėšų praėjusiais kalendoriniais metais.

32. Asmenys, kurių elektros energijos gamybos ir (ar) vartojimo įrenginiai yra prijungti prie perdavimo tinklų, lėšas už Paslaugų teikimo tvarkos apraše nurodytas viešuosius interesus atitinkančias paslaugas perveda administratoriui pagal Aprašo 16 punkte nustatyta tvarka administratoriaus pateiktas sąskaitas ne vėliau kaip likus 4 darbo dienoms iki mėnesio, einančio po ataskaitinio mėnesio, pabaigos.

V SKYRIUS

LĖŠŲ MOKĖJIMO TVARKA

33. Elektros energijos gamintojas, teikiantis Paslaugų teikimo tvarkos aprašo 7.1 papunktyje nurodytą paslaugą ir įgijęs teisę pasinaudoti kainos priedu, už nepagamintą ir į elektros tinklus nepatiektą elektros energijos kiekį mokėtiną sumą, apskaičiuotą vadovaujantis Atsinaujinančių energijos išteklių naudojimo energijai gaminti skatinimo tvarkos aprašo, patvirtinto Lietuvos Respublikos Vyriausybės 2012 m. liepos 4 d. nutarimu Nr. 827 „Dėl Atsinaujinančių energijos išteklių naudojimo energijai gaminti skatinimo tvarkos aprašo patvirtinimo“ (toliau – Skatinimo tvarkos aprašas), 28 punktu, perveda administratoriui per 30 kalendorinių dienų nuo Skatinimo tvarkos aprašo 22 ar 23 punkte nurodytos informacijos gavimo dienos. Administratoriaus gautos lėšos gali būti naudojamos tik Paslaugų teikimo tvarkos aprašo 7.1 papunktyje nurodytoms paslaugoms finansuoti.

34. Elektros energijos gamintojams, teikiantiems Paslaugų teikimo tvarkos aprašo 7.1 papunktyje nurodytas paslaugas ir įgijusiems teisę pasinaudoti fiksuotu tarifu, lėšas kartu su lėšomis už nupirktą elektros energiją, pagal sutartį, sudarytą su gamintoju, išmoka superkančioji įmonė. Lėšoms išmokėti taikomos šios sąlygos:

34.1. Faktiškai pagamintas ir į elektros tinklus patiektas elektros energijos kiekis, kurį elektros energijos gamintojai parduoda superkančiajai įmonei ir kuris naudojamas gamintojui mokėtinų lėšų už nupirktą elektros energiją dydžiui apskaičiuoti, nustatomas pagal elektros energijos apskaitos prietaisų, fiksuojančių į elektros tinklus patiektos elektros energijos kiekį, rodmenis sutartyje su elektros tinklų operatoriumi sutartais būdais ir terminais, bet ne vėliau kaip iki kiekvieno mėnesio, einančio po ataskaitinio mėnesio, 8 kalendorinės dienos.

34.2. Superkančioji įmonė elektros energijos gamintojams, teikiantiems Paslaugų teikimo tvarkos aprašo 7.1 papunktyje nurodytas paslaugas, sutartyje su elektros energijos gamintoju nustatyta tvarka išmoka lėšas, kurios apskaičiuojamos faktiškai per ataskaitinį mėnesį pagamintą ir į elektros tinklus patiektą elektros energijos kiekį padauginus iš gamintojui taikomo fiksuoto tarifo.

34.3. Elektros energijos gamintojas ne vėliau kaip iki kiekvieno mėnesio, einančio po ataskaitinio mėnesio, 10 dienos pateikia superkančiajai įmonei sąskaitą už supirktą elektros energiją.

35. Superkančiosios įmonės prekybos elektros energija, supirkta iš Paslaugų teikimo tvarkos aprašo 7.1 papunktyje nurodytas paslaugas teikiančių gamintojų, įgijusių teisę pasinaudoti fiksuotu tarifu, rezultatas (toliau – prekybos rezultatas) kompensuojamas tokia tvarka:

35.1. Superkančioji įmonė ne vėliau kaip iki kiekvieno mėnesio, einančio po ataskaitinio mėnesio, 11 dienos pateikia administratoriui pažymą apie supirktos iš gamintojų, teikiančių Paslaugų teikimo tvarkos aprašo 7.1 papunktyje nurodytas paslaugas, elektros energijos pardavimą, nurodydama per ataskaitinį mėnesį pagamintą ir į elektros tinklus patiektą elektros energijos kiekį ir superkančiosios įmonės elektros energijos prekybą reguliuojančiuose teisės aktuose nustatyta tvarka parduotos elektros energijos kainos svertinį vidurkį. Pažymoje taip pat nurodomos superkančiosios įmonės per ataskaitinį laikotarpį patirtos prekybos biržoje įmokų sąnaudos ir kitos sąnaudos, susijusios su elektros energijos pardavimu (personalo darbo užmokesčio, galimo prekybos nebalanso, ir kitos su šiomis paslaugomis susijusios sąnaudos).

35.2. Sąskaita superkančiosios įmonės prekybos rezultatui kompensuoti yra išrašoma iki kiekvieno mėnesio, einančio po ataskaitinio mėnesio, 12 dienos tokia tvarka:

35.2.1. sąskaitą išrašo superkančioji įmonė, kai superkančiajai įmonei mokėtina kompensacijos už prekybos rezultatą suma yra didesnė už nulį arba jam lygi;

35.2.2. sąskaitą išrašo administratorius, kai superkančiosios įmonės administratoriui mokėtina kompensacijos už prekybos rezultatą suma yra mažesnė už nulį.

35.3. Kompensacijos už prekybos rezultatą suma apskaičiuojama tokia tvarka:

35.3.1. kai superkančioji įmonė iš gamintojų supirktą elektros energiją parduoda biržoje, pagamintos ir į elektros tinklus patiektos elektros energijos kiekis padauginamas iš skirtumo tarp gamintojams taikomo fiksuoto tarifo ir superkančiosios įmonės elektros energijos prekybą reguliuojančiuose teisės aktuose nustatyta tvarka parduotos elektros energijos kainos svertinio vidurkio ir prie šios sandaugos pridėjus superkančiosios įmonės per ataskaitinį laikotarpį turėtas prekybos biržoje įmokų sąnaudas ir kitas su supirktos elektros energijos pardavimu susijusias sąnaudas;

35.3.2. kai superkančioji įmonė iš gamintojų supirktą elektros energiją parduoda pagal dvišales sutartis, pagamintos ir į elektros tinklus patiektos elektros energijos kiekis padauginamas iš skirtumo tarp gamintojams taikomo fiksuoto tarifo ir superkančiosios įmonės elektros energijos prekybą reguliuojančiuose teisės aktuose nustatyta tvarka parduotos elektros energijos kainos, kuri negali būti mažesnė nei skelbiama ataskaitinio mėnesio kitos paros prekybos elektros energijos biržoje Lietuvos zonoje kaina, ir prie šios sumos pridėjus superkančiosios įmonės su supirktos elektros energijos pardavimu susijusias sąnaudas;

35.3.3. su supirktos elektros energijos pardavimu susijusios pagrįstos sąnaudos, neįskaitant prekybos biržoje įmokų sąnaudų, negali būti didesnės kaip 26 066 eurai per metus.

35.4. Superkančioji įmonė pagal Aprašo 35.2.2 papunktį gavusi sąskaitą iš administratoriaus mokėtinas lėšas perveda į administratoriaus nurodytą lėšų surinkimo sąskaitą ne vėliau kaip priešpaskutinę kiekvieno mėnesio, einančio po ataskaitinio mėnesio, darbo dieną.

36. Elektros energijos gamintojams, teikiantiems Paslaugų teikimo tvarkos aprašo 7.1 papunktyje nurodytą paslaugą ir pagamintą elektros energiją parduodantiems ne superkančiajai įmonei elektros energijos prekybą reguliuojančiuose teisės aktuose nustatytais būdais arba pagal atsinaujinančių išteklių elektros energijos pirkimo–pardavimo sutartis ir įgijusiems teisę pasinaudoti fiksuotu tarifu, ir elektros energijos gamintojams, teikiantiems Paslaugų teikimo tvarkos aprašo 7.2–7.4 papunkčiuose nurodytas paslaugas, viešuosius interesus atitinkančių paslaugų lėšas išmoka ir (arba) iš šių gamintojų viešuosius interesus atitinkančių paslaugų lėšas surenka administratorius. Lėšos išmokamos ir (arba) surenkamos laikantis šių sąlygų:

36.1. elektros energijos gamintojams, teikiantiems Paslaugų teikimo tvarkos aprašo 7.1 papunktyje nurodytą paslaugą, viešuosius interesus atitinkančių paslaugų lėšos išmokamos ir (ar) iš šių gamintojų surenkamos už faktiškai pagamintą ir į elektros tinklus patiektą elektros energijos kiekį, kuris nustatomas pagal elektros energijos apskaitos prietaisų, fiksuojančių į elektros tinklus patiektos elektros energijos kiekius, rodmenis;

36.2. elektros energijos gamintojams, teikiantiems Paslaugų teikimo tvarkos aprašo 7.2 ir 7.3 papunkčiuose nurodytas paslaugas, lėšos išmokamos už faktiškai pagamintą ir į elektros tinklus patiektą elektros energijos kiekį neviršijant konkrečiam gamintojui einamiesiems kalendoriniams metams nustatytos remtinos elektros energijos gamybos apimties, kuris nustatomas pagal elektros energijos apskaitos prietaisų, fiksuojančių į elektros tinklus patiektos elektros energijos kiekius, rodmenis. Elektros energijos gamintojams, teikiantiems Paslaugų teikimo tvarkos aprašo 7.2 papunktyje nurodytą paslaugą, lėšos išmokamos už faktiškai pagamintą ir į elektros tinklus patiektą elektros energijos, kuriai išduotas kilmės garantijų pažymėjimas, kiekį.

36.3. Jeigu elektros energijos gamintojai, teikiantys Paslaugų teikimo tvarkos aprašo 7.1 papunktyje nurodytas paslaugas ir įgiję teisę pasinaudoti fiksuotu tarifu, pagamintą elektros energiją parduoda ne superkančiajai įmonei elektros energijos prekybą reguliuojančiuose teisės aktuose nustatyta tvarka ir sąlygomis arba pagal atsinaujinančių išteklių elektros energijos pirkimo–pardavimo sutartis už kainą, kuri yra didesnė nei skelbiama ataskaitinio mėnesio kitos paros prekybos elektros energijos biržoje Lietuvos zonoje kaina arba jai lygi, tokiems gamintojams mokėtina ir (ar) iš tokių gamintojų surinktina už pagamintą ir į elektros tinklus patiektą elektros energiją lėšų suma lygi pagamintam ir į elektros tinklus patiektam elektros energijos kiekiui, padaugintam iš skirtumo tarp gamintojui taikomo fiksuoto tarifo ir šio gamintojo pagamintos elektros energijos pardavimo kainų svertinio vidurkio.

36.4. Jeigu elektros energijos gamintojai, teikiantys Paslaugų teikimo tvarkos aprašo 7.1 papunktyje nurodytas paslaugas ir įgiję teisę pasinaudoti fiksuotu tarifu, pagamintą elektros energiją parduoda ne superkančiajai įmonei elektros energijos prekybą reguliuojančiuose teisės aktuose nustatyta tvarka ir sąlygomis pagal dvišales sutartis arba pagal atsinaujinančių išteklių elektros energijos pirkimo–pardavimo sutartis už kainą, kuri yra mažesnė nei skelbiama ataskaitinio mėnesio kitos paros prekybos elektros energijos biržoje Lietuvos zonoje kaina, tokiems gamintojams mokėtina ir (arba) iš tokių gamintojų surinktina už pagamintą ir į elektros tinklus patiektą elektros energiją lėšų suma lygi pagamintam ir į elektros tinklus patiektam elektros energijos kiekiui, padaugintam iš skirtumo tarp gamintojui taikomo fiksuoto tarifo ir skelbiamos ataskaitinio mėnesio kitos paros prekybos elektros energijos biržoje Lietuvos zonoje kainos.

36.5. Jeigu elektros energijos gamintojai, teikiantys Paslaugų teikimo tvarkos aprašo 7.1 papunktyje nurodytas paslaugas ir įgiję teisę pasinaudoti fiksuotu tarifu, pagamintą elektros energiją parduoda elektros energijos prekybą reguliuojančiuose teisės aktuose nustatyta tvarka ir sąlygomis elektros energijos biržoje (ne superkančiajai įmonei) už kainą, didesnę nei skelbiama ataskaitinio mėnesio kitos paros prekybos elektros energijos biržoje Lietuvos zonoje kaina arba jai lygią, tokiems gamintojams mokėtina ir (arba) iš tokių gamintojų surinktina už pagamintą ir į elektros tinklus patiektą elektros energiją lėšų suma lygi pagamintam ir į elektros tinklus patiektam elektros energijos kiekiui, padaugintam iš skirtumo tarp gamintojui taikomo fiksuoto tarifo ir šio gamintojo elektros energijos biržoje parduotos elektros energijos kainos.

36.6. Jeigu elektros energijos gamintojai, teikiantys Paslaugų teikimo tvarkos aprašo 7.1 papunktyje nurodytas paslaugas ir įgiję teisę pasinaudoti fiksuotu tarifu, pagamintą elektros energiją parduoda ne superkančiajai įmonei elektros energijos prekybą reguliuojančiuose teisės aktuose nustatyta tvarka ir sąlygomis elektros energijos biržoje už kainą, kuri yra mažesnė nei skelbiama ataskaitinio mėnesio kitos paros prekybos elektros energijos biržoje Lietuvos zonoje kaina, tokiems gamintojams mokėtina ir (arba) iš tokių gamintojų surinktina už pagamintą ir į elektros tinklus patiektą elektros energiją lėšų suma lygi pagamintam ir į elektros tinklus patiektam elektros energijos kiekiui, padaugintam iš skirtumo tarp gamintojui taikomo fiksuoto tarifo ir skelbiamos ataskaitinio mėnesio kitos paros prekybos elektros energijos biržoje Lietuvos zonoje kainos.

36.7. Jeigu elektros energijos gamintojai, teikiantys Paslaugų teikimo tvarkos aprašo 7.2 ir 7.3 papunkčiuose nurodytas paslaugas, pagamintą elektros energiją parduoda elektros energijos prekybą reguliuojančiuose teisės aktuose nustatyta tvarka ir sąlygomis, kai vykdoma prekyba pagal Paslaugų teikimo tvarkos aprašo 121.2 papunktį, už kainą, didesnę nei einamiesiems kalendoriniams metams nustatyta elektros energijos rinkos kaina, tokiems gamintojams už parduotą elektros energiją mokėtina lėšų suma lygi pagamintam ir į elektros tinklus patiektam elektros energijos kiekiui, padaugintam iš skirtumo tarp Tarybos atitinkamam gamintojui nustatytos elektros energijos supirkimo kainos ir šio gamintojo pagamintos elektros energijos pardavimo kainų svertinio vidurkio.

36.8. Jeigu elektros energijos gamintojai, teikiantys Paslaugų teikimo tvarkos aprašo 7.2 ir (ar) 7.3 papunkčiuose nurodytas paslaugas, pagamintą elektros energiją parduoda elektros energijos prekybą reguliuojančiuose teisės aktuose nustatyta tvarka ir sąlygomis, kai vykdoma prekyba pagal Paslaugų teikimo tvarkos aprašo 121.2 papunktį, už kainą, mažesnę nei einamiesiems kalendoriniams metams nustatyta elektros energijos rinkos kaina, tokiems gamintojams už pagamintą ir į elektros tinklus patiektą elektros energiją mokėtina lėšų suma lygi į elektros tinklus patiektam elektros energijos kiekiui, padaugintam iš skirtumo tarp Tarybos atitinkamam gamintojui nustatytos elektros energijos supirkimo kainos ir einamiesiems kalendoriniams metams nustatytos elektros energijos rinkos kainos.

36.9. Jeigu elektros energijos gamintojai, teikiantys Paslaugų teikimo tvarkos aprašo 7.2 ir (ar) 7.3 papunkčiuose nurodytas paslaugas, remtiną elektros energiją, vadovaudamiesi Paslaugų teikimo tvarkos aprašo 121.3 papunkčio nuostata, parduoda elektros energijos biržoje, šiems gamintojams už pagamintą ir į elektros tinklus patiektą remtiną elektros energiją, parduotą elektros energijos biržoje, mokėtina ir (arba) iš tokių gamintojų surinktina viešuosius interesus atitinkančių paslaugų lėšų suma lygi į elektros tinklus patiektam elektros energijos kiekiui, kuris pagamintas atitinkamai teikiant Paslaugų teikimo tvarkos aprašo 7.2 ar 7.3 papunktyje nurodytą paslaugą, padaugintam iš skirtumo tarp Tarybos atitinkamam gamintojui nustatytos elektros energijos supirkimo kainos ir atitinkamo gamintojo elektros energijos biržoje parduotos remtinos elektros energijos pardavimo kainų svertinio vidurkio reikšmės.

36.10. Administratorius kas mėnesį Paslaugų teikimo tvarkos aprašo 7.3 ir (ar) 7.4 papunkčiuose nurodytas paslaugas teikiantiems gamintojams sumoka 1/12 viešuosius interesus atitinkančių paslaugų lėšų sumos, nustatytos dėl to, kad Tarybos praėjusiais kalendoriniais metais prognozuotos sąnaudos neatitinka gamintojo faktiškai patirtų sąnaudų, taip pat šiems gamintojams sumoka 1/12 viešuosius interesus atitinkančių paslaugų lėšų sumos Tarybos nustatytoms pastoviosioms sąnaudoms, atsižvelgdamas į investicijų grąžą, einamaisiais metais padengti. Elektros energijos gamintojams, teikiantiems Paslaugų teikimo tvarkos aprašo 7.4 papunktyje nurodytą paslaugą, administratorius taip pat sumoka 1/12 viešuosius interesus atitinkančių paslaugų lėšų sumos Tarybos nustatytoms pastoviosioms sąnaudoms, atsižvelgdamas į investicijų grąžą, einamaisiais metais padengti.

36.11. Aprašo 36.3–36.9 papunkčiuose nurodytais atvejais elektros energijos gamintojai ne vėliau kaip iki kiekvieno mėnesio, einančio po ataskaitinio mėnesio, 7 dienos administratoriui pateikia ataskaitas apie faktiškai pagamintą ir atskirai pagal kiekvieną dvišalę sutartį, atsinaujinančių išteklių elektros energijos pirkimo–pardavimo sutartį ir (ar) elektros energijos biržoje per ataskaitinį mėnesį parduotą suminį elektros energijos kiekį, priskirtiną remtinos elektros energijos gamybos apimčiai, jeigu gamintojai teikia paslaugas, nurodytas Paslaugų teikimo tvarkos aprašo 7.2 ir 7.3 papunkčiuose, taip pat vidutines svertines dvišalėse sutartyse ir (ar) atsinaujinančių išteklių elektros energijos pirkimo–pardavimo sutartyse nustatytas elektros energijos kainas pagal kiekvieną sutartį ir (ar) neviršijant remtinos elektros energijos gamybos apimties pagamintos elektros energijos pardavimo elektros energijos biržoje per ataskaitinį mėnesį sudarytų sandorių kainų svertinį vidurkį. Visuomeninis tiekėjas ne vėliau kaip iki kiekvieno mėnesio, einančio po ataskaitinio mėnesio, 7 dienos administratoriui pateikia ataskaitą apie nupirktą per ataskaitinį mėnesį iš elektros energijos gamintojų, teikiančių Paslaugų teikimo tvarkos aprašo 7.2 ir 7.3 papunkčiuose nurodytas paslaugas, remtinai elektros energijos gamybos apimčiai priskirtą elektros energijos kiekį.

36.12. Sąskaita gamintojui mokėtinoms ir (ar) iš gamintojo surinktinoms lėšoms išrašoma ne vėliau kaip iki kiekvieno mėnesio, einančio po ataskaitinio mėnesio, 10 dienos tokia tvarka:

36.12.1. gamintojas išrašo sąskaitą ir ją pateikia administratoriui, kai pagal Aprašo 36.3–36.6 ir 36.9 papunkčiuose nustatytą tvarką apskaičiuota mokėtina ir (ar) iš tokių gamintojų surinktina suma yra didesnė už nulį;

36.12.2. administratorius išrašo sąskaitą ir ją pateikia gamintojui, kai pagal Aprašo 36.3–36.6 ir 36.9 papunkčiuose nustatytą tvarką apskaičiuota mokėtina ir (ar) iš tokių gamintojų surinktina suma yra mažesnė už nulį.

36.13. Jeigu pagal Aprašo 36.3–36.6 ir 36.9 papunkčiuose nustatytą tvarką apskaičiuota mokėtina ir (ar) iš tokių gamintojų surinktina suma yra mažesnė už nulį, gamintojas privalo ne vėliau kaip per 10 dienų nuo administratoriaus sąskaitos gavimo dienos šią sumą sumokėti administratoriui, o administratorius ne vėliau kaip per 10 dienų nuo įmokos gavimo dienos – įskaityti į surenkamas viešuosius interesus atitinkančių paslaugų lėšas.

37. Elektros energijos gamintojams, teikiantiems Paslaugų teikimo tvarkos aprašo 7.1 papunktyje nurodytą paslaugą ir įgijusiems teisę pasinaudoti kainos priedu, lėšas išmoka administratorius. Lėšos, išskyrus Aprašo 39 punkte nurodytus atvejus, išmokamos laikantis šių sąlygų:

37.1. lėšos išmokamos už faktiškai pagamintą ir į elektros tinklus patiektą elektros energijos kiekį, kuris nustatomas pagal elektros energijos apskaitos prietaisų, fiksuojančių į elektros tinklus patiektos elektros energijos kiekius, rodmenis, iš šio kiekio atėmus pagamintą ir į elektros tinklus patiektą elektros energijos kiekį, nurodytą Aprašo 39 punkte;

37.2. jeigu kitos paros prekybos elektros energijos biržoje Lietuvos zonoje valandinės kainos arba dvišalėse sutartyse arba atsinaujinančių išteklių elektros energijos pirkimo–pardavimo sutartyse nustatytos valandinės elektros energijos kainos ir skatinimo kvotų paskirstymo aukcione laimėto kainos priedo suma yra mažesnė už Tarybos nustatytą didžiausiąją elektros energijos iš atsinaujinančių išteklių kainą arba jai lygi, už parduotą elektros energiją mokėtina lėšų suma lygi pagamintam ir į elektros tinklus patiektam elektros energijos kiekiui, padaugintam iš skatinimo kvotų paskirstymo aukcione laimėto kainos priedo;

37.3. jeigu kitos paros prekybos elektros energijos biržoje Lietuvos zonoje valandinės kainos arba dvišalėse sutartyse arba atsinaujinančių išteklių elektros energijos pirkimo–pardavimo sutartyse nustatytos valandinės elektros energijos kainos, kuri nėra mažesnė nei kitos paros prekybos elektros energijos biržoje Lietuvos zonoje valandinė kaina, ir skatinimo kvotų paskirstymo aukcione laimėto kainos priedo suma yra didesnė už Tarybos nustatytą didžiausiąją elektros energijos iš atsinaujinančių išteklių kainą, už parduotą elektros energiją mokėtina lėšų suma lygi pagamintam ir į elektros tinklus patiektam elektros energijos kiekiui, padaugintam iš skirtumo tarp Tarybos nustatytos didžiausiosios elektros energijos iš atsinaujinančių išteklių kainos ir kitos paros prekybos elektros energijos biržoje Lietuvos zonoje valandinės kainos arba dvišalėse sutartyse arba atsinaujinančių išteklių elektros energijos pirkimo–pardavimo sutartyse nustatytos valandinės elektros energijos kainos, kuri nėra mažesnė nei kitos paros prekybos elektros energijos biržoje Lietuvos zonoje valandinė kaina. Jeigu dvišalėse sutartyse arba atsinaujinančių išteklių elektros energijos pirkimo–pardavimo sutartyse nustatyta valandinė elektros energijos kaina yra žemesnė nei kitos paros prekybos elektros energijos biržoje Lietuvos zonoje valandinė kaina, už parduotą elektros energiją mokėtina lėšų suma lygi pagamintam ir į elektros tinklus patiektam elektros energijos kiekiui, padaugintam iš skirtumo tarp Tarybos nustatytos didžiausiosios elektros energijos iš atsinaujinančių išteklių kainos ir kitos paros prekybos elektros energijos biržoje Lietuvos zonoje valandinės kainos.

38. Viešuosius interesus atitinkančių paslaugų lėšos mokamos skatinimo laikotarpiu nuo leidimo gaminti elektros energiją išdavimo dienos. Nepasibaigus einamiesiems elektrinės veikimo metams ir nustačius Aprašo 39.3 papunktyje nurodytas aplinkybes, išmokama tik ta viešuosius interesus atitinkančių paslaugų lėšų dalis, kuri neviršija skatinimo kvotų paskirstymo aukcione laimėto elektros energijos kiekio. Tokiu atveju elektros energijos gamintojui nuo dienos, kai buvo pasiektas skatinimo kvotų paskirstymo aukcione laimėtas elektros energijos kiekis, iki einamųjų elektrinės veikimo metų pabaigos viešuosius interesus atitinkančių paslaugų lėšos nėra mokamos.

39. Elektros energijos gamintojams, teikiantiems Paslaugų teikimo tvarkos aprašo 7.1 papunktyje nurodytą paslaugą ir įgijusiems teisę pasinaudoti kainos priedu, lėšos, išskyrus Aprašo 37 punkte nurodytus atvejus, nemokamos už pagamintą ir į elektros tinklus patiektą elektros energijos kiekį laikantis šių sąlygų:

39.1. jeigu kitos paros prekybos elektros energijos biržoje Lietuvos zonoje valandinė kaina arba dvišalėse sutartyse arba atsinaujinančių išteklių elektros energijos pirkimo–pardavimo sutartyse nustatyta valandinė elektros energijos kaina yra didesnė už Tarybos nustatytą didžiausiąją elektros energijos iš atsinaujinančių išteklių kainą arba jai lygi;

39.2. jeigu elektros energija gaminama daugiau kaip 6 valandas iš eilės, kai kitos paros prekybos elektros energijos biržoje Lietuvos zonoje valandinė kaina 6 valandas iš eilės ar daugiau yra mažesnė už nulį arba jam lygi;

39.3. jeigu pagamintas ir į elektros tinklus patiektas elektros energijos kiekis yra didesnis už elektros energijos gamintojui skatinimo kvotų paskirstymo aukcione paskirtą metinį elektros energijos gamybos kiekį arba jam lygus.

40. Elektros energijos gamintojai, teikiantys Paslaugų teikimo tvarkos aprašo 7.1 papunktyje nurodytą paslaugą ir įgiję teisę pasinaudoti kainos priedu, ne vėliau kaip iki kiekvieno mėnesio, einančio po ataskaitinio mėnesio, 10 dienos pateikia administratoriui ataskaitas apie pagal kiekvieną atsinaujinančių išteklių elektros energijos pirkimo–pardavimo sutartį, dvišalę sutartį ir (ar) elektros energijos biržoje per ataskaitinį mėnesį kas valandą parduotą ir į elektros energijos tinklus patiektą elektros energijos kiekį, taip pat atsinaujinančių išteklių elektros energijos pirkimo–pardavimo sutartyse arba dvišalėse sutartyse nustatytas valandines elektros energijos kainas pagal kiekvieną sutartį.

41. Administratorius, įvertinęs ataskaitą, pateiktą pagal Aprašo 40 punktą, ir nustatęs, kad yra Aprašo 39.3 papunktyje nurodytos aplinkybės, informuoja apie tai elektros energijos gamintoją.

42. Elektros energijos gamintojas, teikiantis Paslaugų teikimo tvarkos aprašo 7.1 papunktyje nurodytą paslaugą ir įgijęs teisę pasinaudoti kainos priedu, įvertinęs Aprašo 39.1–39.3 papunkčiuose ir 41 punkte nurodytą informaciją, ne vėliau kaip iki kiekvieno mėnesio, einančio po ataskaitinio mėnesio, 10 dienos pateikia administratoriui sąskaitą viešuosius interesus atitinkančių paslaugų lėšoms išmokėti.

43. Elektros energijos gamintojams, teikiantiems Paslaugų teikimo tvarkos aprašo 7.1 papunktyje nurodytą paslaugą ir įgijusiems teisę pasinaudoti sandorio kaina, elektros energiją parduodantiems elektros energijos biržoje ir (ar) pagal atsinaujinančių išteklių elektros energijos pirkimo–pardavimo sutartis ir (ar) pagal dvišales sutartis lėšas išmoka arba surenka administratorius. Lėšos išmokamos arba surenkamos 15 metų laikotarpiu nuo leidimo gaminti elektros energiją gavimo dienos laikantis šių sąlygų:

43.1. lėšos išmokamos arba surenkamos už praėjusiais kalendoriniais metais faktiškai pagamintą ir į elektros tinklus patiektą elektros energijos kiekį, kuris negali viršyti konkurso metu priskirto metinio elektros energijos gamybos kiekio, kuriam laimėta sandorio kaina (toliau – skatinamas kiekis) ir kuris nustatomas pagal elektros energijos apskaitos prietaisų, fiksuojančių į elektros tinklus patiektos elektros energijos kiekius, rodmenis;

43.2. skatinamas kiekis paskirstomas proporcingai praėjusiais kalendoriniais metais kas valandą faktiškai pagamintam ir į elektros tinklus patiektam elektros energijos kiekiui;

43.3. jeigu praėjusiais kalendoriniais metais kitos paros prekybos elektros energijos biržoje Lietuvos zonoje valandinė elektros energijos kaina buvo mažesnė už sandorio kainą, už parduotą elektros energiją mokėtina lėšų suma apskaičiuojama Aprašo 43.2 papunktyje nurodytą elektros energijos kiekį padauginus iš sandorio kainos ir konkrečią elektros energijos gamybos valandą susiformavusios kitos paros prekybos elektros energijos biržoje Lietuvos zonoje valandinė elektros energijos kainos skirtumo ir įvertinus Aprašo 44 punkte nurodytas sąlygas (toliau – mokėtina suma);

43.4. jeigu praėjusiais kalendoriniais metais kitos paros prekybos elektros energijos biržoje Lietuvos zonoje valandinė elektros energijos kaina buvo didesnė už sandorio kainą, už parduotą elektros energiją surinktina lėšų suma apskaičiuojama Aprašo 43.2 papunktyje nurodytą elektros energijos kiekį padauginus iš konkrečią elektros energijos gamybos valandą susiformavusios kitos paros prekybos elektros energijos biržoje Lietuvos zonoje valandinės elektros energijos kainos ir sandorio kainos skirtumo (toliau – surinktina suma);

43.5. elektros energijos gamintojui viešuosius interesus atitinkančių paslaugų lėšos už jo parduotą elektros energiją mokamos, jeigu praėjusiais kalendoriniais metais už jo parduotą elektros energiją mokėtina suma yra didesnė už surinktiną sumą. Šiuo atveju už parduotą elektros energiją mokama viešuosius interesus atitinkančių paslaugų lėšų suma lygi mokėtinos sumos ir surinktinos sumos skirtumui;

43.6. iš elektros energijos gamintojo lėšos už jo parduotą elektros energiją surenkamos, jeigu praėjusiais kalendoriniais metais gamintojui mokėtina suma yra mažesnė už surinktiną sumą. Šiuo atveju už parduotą elektros energiją surenkama lėšų suma lygi surinktinos sumos ir mokėtinos sumos skirtumui.

44. Elektros energijos gamintojams, teikiantiems Paslaugų teikimo tvarkos aprašo 7.1 papunktyje nurodytą paslaugą ir įgijusiems teisę pasinaudoti sandorio kaina, lėšos nemokamos už pagamintą ir į elektros tinklus patiektą elektros energijos kiekį laikantis šių sąlygų:

44.1. jeigu kitos paros prekybos elektros energijos biržoje Lietuvos zonoje valandinė kaina yra lygi sandorio kainai;

44.2. jeigu elektros energija gaminama daugiau kaip 6 valandas iš eilės, kai kitos paros prekybos elektros energijos biržoje Lietuvos zonoje valandinė kaina 6 valandas iš eilės ar daugiau yra mažesnė už nulį arba jam lygi.

45. Elektros energijos gamintojai, teikiantys Paslaugų teikimo tvarkos aprašo 7.1 papunktyje nurodytą paslaugą ir įgiję teisę pasinaudoti sandorio kaina, ne vėliau kaip iki einamųjų metų sausio 15 dienos administratoriui pateikia:

45.1. ataskaitas apie per ataskaitinius metus kas valandą pagamintą ir į elektros energijos tinklus patiektą elektros energijos kiekį, taip pat kitos paros prekybos elektros energijos biržoje Lietuvos zonoje valandines kainas;

45.2. informaciją apie pagal Aprašo 43 punktą apskaičiuotą mokėtiną sumą arba surinktiną sumą;

45.3. sąskaitą viešuosius interesus atitinkančių paslaugų lėšoms išmokėti, kai, vadovaujantis Aprašo 43 punktu, apskaičiuojama gamintojui mokėtina suma.

46. Administratorius, įvertinęs elektros energijos gamintojo pagal Aprašo 45 punktą pateiktą informaciją ir nustatęs, kad elektros energijos gamintojo pateikta informacija atitinka Aprašo nuostatas, elektros energijos gamintojui:

46.1. ne vėliau kaip iki einamųjų metų vasario 15 dienos perveda už ataskaitinius metus mokėtiną sumą į elektros energijos gamintojo nurodytą sąskaitą, kai, vadovaujantis Aprašo 43 punktu, apskaičiuojama elektros energijos gamintojui mokėtina suma;

46.2. ne vėliau kaip iki einamųjų metų vasario 10 dienos pateikia sąskaitą viešuosius interesus atitinkančių paslaugų lėšoms sumokėti, kai, vadovaujantis Aprašo 43 punktu, apskaičiuojama iš gamintojo surinktina suma. Gamintojas šią sąskaitą apmoka ne vėliau kaip iki einamųjų metų vasario 15 dienos.

47. Administratorius, įvertinęs elektros energijos gamintojo pagal Aprašo 45 punktą pateiktą informaciją ir nustatęs, kad elektros energijos gamintojo pateikta informacija neatitinka Aprašo nuostatų, nurodo elektros energijos gamintojui per 5 darbo dienas pašalinti nustatytus neatitikimus.

48. Atsinaujinančių išteklių energijos bendrijai už jai priklausančiuose energijos gamybos įrenginiuose pagamintą ir jos ir (ar) jos dalininkų reikmėms ir ūkio poreikiams suvartotą elektros energijos kiekį surinktos viešuosius interesus atitinkančių paslaugų lėšos kompensuojamos kas mėnesį pagal administratoriaus su atsinaujinančių išteklių energijos bendrija sudarytą sutartį taikant šias sąlygas:

48.1. faktiškai pagamintas, į elektros tinklus patiektas ir atsinaujinančių išteklių energijos bendrijos ir (ar) jos dalininkų reikmėms ir ūkio poreikiams suvartotas elektros energijos kiekis nustatomas pagal elektros energijos apskaitos prietaisų rodmenis sutartyje su elektros tinklų operatoriumi sutartais būdais ir terminais, bet ne vėliau kaip iki kiekvieno mėnesio, einančio po ataskaitinio mėnesio, 8 dienos;

48.2. atsinaujinančių išteklių energijos bendrija ne vėliau kaip iki kiekvieno mėnesio, einančio po ataskaitinio mėnesio, 10 dienos pateikia administratoriui sąskaitą viešuosius interesus atitinkančių paslaugų lėšoms kompensuoti;

48.3. administratorius, įvertinęs atsinaujinančių išteklių energijos bendrijos pateiktą sąskaitą ir nustatęs, kad pateikta sąskaita neatitinka Aprašo nuostatų, nurodo atsinaujinančių išteklių energijos bendrijai per 10 darbo dienų pašalinti nustatytus neatitikimus;

48.4. atsinaujinančių išteklių energijos bendrijai kompensuojama viešuosius interesus atitinkančių paslaugų lėšų suma apskaičiuojama faktiškai per praėjusį ataskaitinį mėnesį atsinaujinančių išteklių energijos bendrijai priklausančiuose energijos gamybos įrenginiuose pagamintą ir jos ir (ar) jos dalininkų reikmėms ir ūkio poreikiams suvartotą elektros energijos kiekį padauginus iš Tarybos nustatytos viešuosius interesus atitinkančių paslaugų kainos.

49. Administratorius 1/12 Tarybos einamiesiems kalendoriniams metams nustatytos lėšų sumos kiekvieną mėnesį išmoka asmenims, teikiantiems Paslaugų teikimo tvarkos aprašo 7.5 ir 7.6 papunkčiuose nurodytas paslaugas. Administratorius kiekvieną mėnesį taip pat perveda į Valstybės įmonės Ignalinos atominės elektrinės eksploatavimo nutraukimo fondo (toliau – Fondas) sąskaitą 1/12 Tarybos einamiesiems kalendoriniams metams nustatytos lėšų sumos. Lėšos išmokamos ir pervedamos Administratoriaus su asmenimis, teikiančiais Paslaugų teikimo tvarkos aprašo 7.5 ir 7.6 papunkčiuose nurodytas paslaugas, ir su Fondo valdytoju sudarytose sutartyse nustatyta tvarka ir sąlygomis.

50. Administratorius už ataskaitinį mėnesį mokėtinas lėšas perveda į Fondo sąskaitą ir elektros tinklų operatoriams, superkančiajai įmonei ir kitiems viešuosius interesus atitinkančias paslaugas teikiantiems asmenims ne vėliau kaip priešpaskutinę kiekvieno mėnesio, einančio po ataskaitinio mėnesio, darbo dieną. Administratorius, gavęs pagrįstų duomenų, kad asmenų, teikiančių viešuosius interesus atitinkančias paslaugas, elektros tinklų operatorių ir (ar) superkančiosios įmonės pateikti duomenys gali būti klaidingi ir (ar) kad viešuosius interesus atitinkančių paslaugų lėšos (jų dalis) asmeniui gali būti išmokėta neteisėtai, turi teisę atitinkama dalimi sustabdyti lėšų mokėjimą tokiems asmenims, iki patikrinama, ar duomenys teisingi, ir (ar) duomenys patikslinami, ir (ar) pašalinamos arba išnyksta abejonės dėl asmens teisės į viešuosius interesus atitinkančių paslaugų lėšų gavimą. Asmenų, teikiančių viešuosius interesus atitinkančias paslaugas, sutikimu lėšų mokėjimas gali būti atidėtas su administratoriumi sutartomis sąlygomis ir terminui. Mokėtinų lėšų faktiniam atidėjimui taikomos Aprašo 59 punkte nustatytos administratoriaus skolinimosi sąlygos ir tvarka.

51. Skirstomųjų tinklų operatoriai ir superkančioji įmonė išmoka viešuosius interesus atitinkančias paslaugas teikiantiems asmenims už ataskaitinį laikotarpį mokėtinas lėšas ne vėliau kaip paskutinę mėnesio, einančio po ataskaitinio mėnesio, darbo dieną. Į Fondo sąskaitą pervestos lėšos gali būti naudojamos tik energetikos ministro tvirtinamų taisyklių nustatyta tvarka atsiskaityti su asmenimis, teikiančiais iš Fondo finansuojamas Paslaugų teikimo tvarkos aprašo 7.7 papunktyje nustatytas viešuosius interesus atitinkančias paslaugas.

52. Skirstomųjų tinklų operatorius, superkančioji įmonė ir (ar) administratorius sustabdo lėšų išmokėjimą, taip pat sumokėtos viešuosius interesus atitinkančios kainos dalies grąžinimą, administratoriaus atliekamą pagal Aprašo VII skyriaus nuostatas viešuosius interesus atitinkančias paslaugas teikiantiems asmenims, jeigu viešuosius interesus atitinkančias paslaugas teikiantis asmuo ir (ar) su juo susiję ūkio subjektai nesumoka viešuosius interesus atitinkančių paslaugų lėšų ar jų dalies už faktiškai suvartotą elektros energiją, kaip nustatyta Aprašo 25 ir 26 punktuose, ir (ar) už nepagamintą ir į elektros tinklus nepatiektą elektros energijos kiekį mokėtinos sumos, nustatytos administratoriaus.

53. Viešuosius interesus atitinkančių paslaugų lėšų išmokėjimas Aprašo 52 punkte nurodytiems asmenims atnaujinamas, viešuosius interesus atitinkančių paslaugų lėšas išmokant ir už laikotarpį, kurį viešuosius interesus atitinkančių paslaugų lėšų išmokėjimas buvo sustabdytas, kai Aprašo 52 punkte nurodyti asmenys sumoka visas priklausančias mokėti lėšas.

54. Jeigu viešuosius interesus atitinkančias paslaugas teikiantis asmuo pasitraukia iš susijusių ūkio subjektų grupės, kurioje bent vienas asmuo nėra sumokėjęs viešuosius interesus atitinkančių paslaugų lėšų ar jų dalies už suvartotą elektros energiją ir (ar) už nepagamintą ir į elektros tinklus nepatiektą elektros energijos kiekį mokėtinos sumos, tokiam asmeniui nesumokėtos viešuosius interesus atitinkančių paslaugų lėšos už viešuosius interesus atitinkančių paslaugų teikimą išmokamos tik tada, kai buvę susiję ūkio subjektai sumoka visas priklausančias sumokėti viešuosius interesus atitinkančių paslaugų lėšas už suvartotą elektros energiją ir (ar) visą priklausančią mokėti sumą už nepagamintą ir į elektros tinklus nepatiektą elektros energiją iki tokio asmens pasitraukimo iš susijusių ūkio subjektų grupės momento.

55. Administratorius kiekvieną mėnesį iš surinktų lėšų dengia lėšų administravimo sąnaudas, tačiau ne daugiau kaip 1/12 Tarybos einamiesiems kalendoriniams metams patvirtintos lėšų administravimo sumos.

VI SKYRIUS

LĖŠŲ APSKAITA IR ATASKAITŲ PATEIKIMAS

56. Administratorius lėšų apskaitą tvarko atskirai nuo kurios nors kitos savo vykdomos veiklos apskaitos pagal kiekvieną viešuosius interesus atitinkančias paslaugas teikiantį asmenį ir kiekvieną lėšas gaunantį subjektą. Viešuosius interesus atitinkančių paslaugų lėšos laikomos atskiroje administratoriaus valdomoje sąskaitoje, lėšos nėra administratoriaus turtas, todėl į jas negali būti nukreipiamas išieškojimas pagal administratoriaus prievoles, nesusijusias su viešuosius interesus atitinkančių paslaugų administravimu.

57. Administratoriaus interneto svetainėje ne vėliau kaip paskutinę kiekvieno mėnesio, einančio po ataskaitinio mėnesio, dieną turi būti paskelbta ši informacija:

57.1. per praėjusį ataskaitinį mėnesį ir nuo ataskaitinių metų pradžios suteiktos ir apskaitytos viešuosius interesus atitinkančios paslaugos atskirai pagal kiekvieną paslaugą ir kiekvieną atitinkamas paslaugas suteikusį asmenį;

57.2. už praėjusį ataskaitinį mėnesį ir laikotarpį nuo ataskaitinių metų pradžios išmokėtos lėšos atskirai pagal kiekvieną viešuosius interesus atitinkančių paslaugų teikėją;

57.3. skirtumas tarp išmokėtinų lėšų prognozės ir faktiškai išmokėtų lėšų už praėjusį ataskaitinį mėnesį ir laikotarpį nuo ataskaitinių metų pradžios, taip pat priežastys, kodėl susidarė toks skirtumas;

57.4. už praėjusį ataskaitinį mėnesį ir laikotarpį nuo ataskaitinių metų pradžios surinktos lėšos atskirai pagal kiekvieną paslaugą ir kiekvieną asmenį, surenkantį lėšas;

57.5. skirtumas tarp surinktinų lėšų prognozės ir faktiškai surinktų lėšų už praėjusį ataskaitinį mėnesį ir laikotarpį nuo ataskaitinių metų pradžios, taip pat priežastys, kodėl susidarė toks skirtumas;

57.6. už praėjusį ataskaitinį mėnesį ir laikotarpį nuo ataskaitinių metų pradžios susidaręs skirtumas tarp išmokėtų ir surinktų lėšų;

57.7. per praėjusį ataskaitinį mėnesį ir nuo ataskaitinių metų pradžios išmokėtų ir surinktų lėšų suvestinė ir faktinis lėšų likutis.

58. Jeigu per einamąjį kalendorinį mėnesį surinktų lėšų suma viršija išmokėtų lėšų sumą, administratorius lėšų likučiui saugoti privalo pasirinkti nerizikingas finansines priemones. Administratorius ne vėliau kaip per 5 kalendorines dienas nuo nerizikingų finansinių priemonių pasirinkimo privalo pranešti apie tai Tarybai ir paskelbti viešai apie pasirinktas lėšų likučio saugojimo priemones ir sąlygas. Palūkanos, gautos už lėšų likučio saugojimą, kiekvieną mėnesį įskaitomos į surinktų lėšų sumą

59. Jeigu per einamąjį kalendorinį mėnesį išmokėtina lėšų suma viršija surinktas lėšas, administratorius privalo panaudoti ankstesniais laikotarpiais sukauptus ir saugomus lėšų likučius. Jeigu ankstesniais laikotarpiais sukauptų ir saugomų lėšų likučių nepakanka lėšų išmokoms padengti, administratorius gali skolintis lėšų išmokoms padengti. Administratorius privalo pasirinkti pigiausią skolinimosi priemonę, kuri būtų ne brangesnė nei paskolų nefinansinėms korporacijoms palūkanų normos, kurias skelbia Lietuvos bankas. Administratorius ne vėliau kaip per 5 kalendorines dienas nuo skolinimosi priemonės pasirinkimo privalo pranešti apie tai Tarybai ir paskelbti viešai apie pasirinktas skolinimosi priemones ir sąlygas. Skolinimosi sąnaudos lėšų išmokoms padengti kiekvieną mėnesį apmokamos iš surinktų lėšų.

60. Administratorius ne vėliau kaip per 40 kalendorinių dienų, pasibaigus ataskaitiniam kalendoriniam ketvirčiui, ir ne vėliau kaip per 60 kalendorinių dienų, pasibaigus ataskaitiniams kalendoriniams metams, privalo raštu pateikti Tarybai atitinkamas ketvirtines ir metines ataskaitas su Aprašo 57 punkte nurodytais duomenimis. Administratorius kartu su ataskaitinio laikotarpio ataskaitomis privalo pateikti kitą, jo nuomone, svarbią informaciją, galinčią turėti įtakos veiksmingam ir skaidriam lėšų administravimui.

61. Administratorius teikia Tarybai ir savo interneto svetainėje skelbia ateinančių ataskaitinių metų pinigų srautų prognozę kiekvienam ateinančių ataskaitinių metų kalendoriniam mėnesiui.

VII SKYRIUS

VIEŠUOSIUS INTERESUS ATITINKANČIŲ PASLAUGŲ KAINOS DALIES SUSIGRĄŽINIMO TVARKA

62. Elektros energetikos įstatymo 741 straipsnio 2 dalyje nustatyta viešuosius interesus atitinkančių paslaugų kainos dalies, susijusios su elektros energijos gamyba naudojant atsinaujinančius energijos išteklius, susigrąžinimo teise (toliau – sumokėtos viešuosius interesus atitinkančių paslaugų kainos dalies susigrąžinimo teisė) gali pasinaudoti elektros energijos vartotojai, kurie pagrindinę veiklą vykdo bent viename iš šių sektorių (toliau – elektros energiją intensyviai naudojantys vartotojai):

62.1. elektros energiją intensyviai naudojančiuose sektoriuose, kaip jie apibrėžti 2014 m. birželio 28 d. Europos Komisijos komunikato „2014–2020 m. Valstybės pagalbos aplinkos apsaugai ir energetikai gairės“ (2014/C 200/01) (toliau – Komunikatas) 3 priede;

62.2. kituose sektoriuose, kaip jie apibrėžti Komunikato 5 priede, jeigu jų elektros energijos naudojimo intensyvumas yra ne mažesnis kaip 20 procentų bendrosios pridėtinės vertės.

63. Komunikato 3 ir 5 prieduose nurodyti sektoriai yra Ekonominės veiklos rūšių klasifikatoriuje nurodytos ekonominės veiklos, kurių klasė ir pavadinimas atitinka šiuose prieduose nurodytus 2006 m. gruodžio 20 d. Europos Parlamento ir Tarybos reglamentu (EB) Nr. 1893/2006, nustatančiu statistinį ekonominės veiklos rūšių klasifikatorių NACE 2 red. ir iš dalies keičiančiu Tarybos reglamentą (EEB) Nr. 3037/90 bei tam tikrus EB reglamentus dėl konkrečių statistikos sričių, patvirtinto Europos bendrijos statistinio ekonominės veiklos rūšių klasifikatoriaus (NACE 2 red.), NACE kodą ir aprašymą.

64. Laikoma, kad elektros energiją intensyviai naudojančio vartotojo veikla, vykdoma Aprašo 62 punkte nurodytuose sektoriuose, yra jo pagrindinė veikla, jeigu tokios veiklos pajamos sudaro ne mažiau kaip 30 procentų visų elektros energiją intensyviai naudojančio vartotojo pajamų.

65. Elektros energetikos įstatymo 741 straipsnio 3 dalyje nurodyta elektros energijos naudojimo intensyvumo bendrojoje pridėtinėje vertėje apskaičiavimo tvarka atitinka Komunikato 4 priede nustatytą bendrosios pridėtinės vertės ir elektros energijos vartojimo intensyvumo apskaičiavimo įmonės lygmeniu tvarką.

66. Elektros energiją intensyviai naudojantis vartotojas, siekdamas pasinaudoti sumokėtos viešuosius interesus atitinkančių paslaugų kainos dalies susigrąžinimo teise, privalo būti sudaręs sutartį su administratoriumi dėl sumokėtos viešuosius interesus atitinkančių paslaugų kainos dalies susigrąžinimo. Administratoriaus parengta tipinė sutarties dėl sumokėtos viešuosius interesus atitinkančių paslaugų kainos dalies susigrąžinimo forma skelbiama administratoriaus interneto svetainėje.

67. Atsižvelgiant į su Europos Komisija suderintos valstybės pagalbos schemos „Paramos schema energijai imliems pramonės vartotojams“ (Europos Komisijos 2019 m. sausio 8 d. pranešimas apie valstybės pagalbos suderinimu SA.50484 (2018/N)) taikymo laikotarpį (nuo 2019 metų sausio 1 d. iki 2028 metų gruodžio 31 d.), paskutiniai kalendoriniai metai, už kuriuos elektros energiją intensyviai naudojantis vartotojas gali pretenduoti susigrąžinti sumokėtos viešuosius interesus atitinkančių paslaugų kainos dalį, yra 2028 metai. Pirmieji kalendoriniai metai, už kuriuos elektros energiją intensyviai naudojantis vartotojas gali pretenduoti susigrąžinti sumokėtos viešuosius interesus atitinkančių paslaugų kainos dalį, yra:

67.1. prašymo sudaryti sutartį dėl sumokėtos viešuosius interesus atitinkančių paslaugų kainos dalies susigrąžinimo pateikimo administratoriui metai, jeigu elektros energiją intensyviai naudojantis vartotojas tokį prašymą administratoriui pateikia ne vėliau kaip atitinkamų kalendorinių metų birželio 1 d. ir tokio prašymo pagrindu su vartotoju yra sudaroma sutartis dėl sumokėtos viešuosius interesus atitinkančių paslaugų kainos dalies susigrąžinimo;

67.2. po prašymo sudaryti sutartį dėl sumokėtos viešuosius interesus atitinkančių paslaugų kainos dalies susigrąžinimo pateikimo administratoriui metų einantys kiti kalendoriniai metai, jeigu tokį prašymą elektros energiją intensyviai naudojantis vartotojas administratoriui pateikia po Aprašo 67.1 papunktyje nustatyto termino.

68. Elektros energiją intensyviai naudojantis vartotojas kartu su prašymu sudaryti sutartį dėl sumokėtos viešuosius interesus atitinkančių paslaugų kainos dalies susigrąžinimo administratoriui pateikia informaciją:

68.1. patvirtinančią, kad Komunikato 3 ir (ar) 5 prieduose nurodytuose sektoriuose jo vykdoma veikla yra pagrindinė veikla, t. y., kad iš tokios veiklos gauna arba planuoja gauti ne mažiau kaip 30 procentų visų pajamų;

68.2. patvirtinančią, kad elektros energiją intensyviai naudojančio vartotojo elektros energijos naudojimo intensyvumas, apskaičiuotas Aprašo 65 punkte nustatyta tvarka, yra ne mažesnis kaip 20 procentų bendrosios pridėtinės vertės, jeigu toks vartotojas veiklą vykdo Komunikato 5 priede nurodytuose sektoriuje;

68.3. galiojančią energijos vartojimo audito ataskaitą, parengtą Lietuvos Respublikos energijos vartojimo efektyvumo didinimo įstatymo nustatyta tvarka;

68.4. nepriklausomo energetikos srities auditoriaus patvirtinimą, kad elektros energiją intensyviai naudojantis vartotojas yra įsidiegęs visas energijos vartojimo audito ataskaitoje nurodytas geriausias esamas ir vartotojui įsidiegti rekomenduojamas energijos vartojimo efektyvumo didinimo priemones, jeigu elektros energiją intensyviai naudojantis vartotojas visas tokias priemones jau yra įsidiegęs;

68.5. patvirtinimą, kad elektros energiją intensyviai naudojantis vartotojas nėra priskiriamas sunkumų patiriančios įmonės kategorijai, kaip tai apibrėžta 2004 m. spalio 1 d. Europos Komisijos komunikate „Bendrijos gairės dėl valstybės pagalbos sunkumus patiriančioms įmonėms sanuoti ir restruktūrizuoti“ (2004/C 244/02);

68.6. patvirtinimą, kad elektros energiją intensyviai naudojančiam vartotojui nėra išduotas vykdomasis raštas sumoms išieškoti pagal Europos Komisijos sprendimą, kuriame valstybės pagalba skelbiama neteisėta ir nesuderinama su vidaus rinka;

68.7. duomenis apie elektros energiją intensyviai naudojančio vartotojo metinius suvartotos elektros energijos, už kurią toks vartotojams sumokėjo viešuosius interesus atitinkančių paslaugų kainą, kiekius už paskutinius 3 kalendorinius metus;

68.8. kitą administratoriaus prašomą informaciją, jeigu tokia informacija yra būtina siekiant įvertinti, ar su elektros energiją intensyviai naudojančiu vartotoju gali būti sudaroma sutartis dėl sumokėtos viešuosius interesus atitinkančių paslaugų kainos dalies susigrąžinimo.

69. Su elektros energiją intensyviai naudojančiu vartotoju, kuris nevykdo veiklos Komunikato 3 ir (ar) 5 priede nurodytuose sektoriuose, teisės aktų nustatyta tvarka nėra atlikęs energijos vartojimo audito, yra priskiriamas sunkumus patiriančios įmonės kategorijai ir (ar), kuriam yra išduotas vykdomasis raštas sumoms išieškoti pagal Europos Komisijos sprendimą, kuriame valstybės pagalba skelbiama neteisėta ir nesuderinama su vidaus rinka, sutartis dėl viešuosius interesus atitinkančių paslaugų kainos dalies susigrąžinimo negali būti sudaroma, o sudarius sutartį ir jos vykdymo metu paaiškėjus minėtoms aplinkybėms – turi būti nutraukta administratoriui apie tai elektros energiją intensyviai naudojantį vartotoją informuojant raštu.

70. Sudarius sutartį dėl sumokėtos viešuosius interesus atitinkančių paslaugų kainos dalies susigrąžinimo, Aprašo 68.3 ir 68.4 papunkčiuose nurodyti dokumentai tampa neatskiriama šios sutarties dalimi.

71. Administratorius ne vėliau kaip per 15 darbo dienų įvertina elektros energiją intensyviai naudojančio vartotojo jam pateiktą Aprašo 68 punkte nurodytą informaciją ir priima sprendimą dėl sutarties dėl sumokėtos viešuosius interesus atitinkančių paslaugų kainos dalies susigrąžinimo sudarymo su elektros energiją intensyviai naudojančiu vartotoju, apie kurį informuoja tokį vartotoją. Administratoriaus atsisakymas sudaryti sutartį dėl sumokėtos viešuosius interesus atitinkančių paslaugų kainos dalies susigrąžinimo prašymą sudaryti sutartį pateikusiam vartotojui pateikiamas, nurodant tokio atsisakymo motyvus. Jeigu administratorius nustato jam pateiktų dokumentų ar kitos informacijos trūkumus, šiame Aprašo punkte nurodytas terminas pradedamas skaičiuoti nuo momento, kai elektros energiją intensyviai naudojantis vartotojas pašalina administratoriaus nurodytus trūkumus.

72. Elektros energiją intensyviai naudojantis vartotojas įsipareigoja su administratoriumi sudaromos sutarties dėl sumokėtos viešuosius interesus atitinkančių paslaugų kainos dalies susigrąžinimo nustatyta tvarka:

72.1. reguliariai, ne rečiau kaip kas 4 metus po anksčiau atlikto energijos vartojimo audito, administratoriui teikti atnaujintas vartotojo energijos vartojimo audito ataskaitas;

72.2. tokiu atveju, jeigu iki sutarties dėl sumokėtos viešuosius interesus atitinkančių paslaugų kainos dalies susigrąžinimo galiojimo termino pabaigos yra likęs ilgesnis nei 4 metų terminas, – investuoti į vartotojui rekomenduotas įsidiegti geriausias esamas energijos vartojimo efektyvumo didinimo priemones per 4 metų trukmės laikotarpį, skaičiuojamą nuo susitarimo dėl investicijų į geriausias esamas energijos vartojimo efektyvumo didinimo priemones (šis susitarimas laikomas neatskiriama sutarties dėl sumokėtos viešuosius interesus atitinkančių paslaugų kainos dalies susigrąžinimo dalimi) sudarymo dienos, ne mažiau kaip 75 procentus per tokį 4 metų trukmės laikotarpį vartotojo galimos susigrąžinti viešuosius interesus atitinkančių paslaugų kainos dalies sumos ir ne mažiau kaip pusę jos investuoti per tokio laikotarpio pirmuosius 2 metus, jeigu vartotojas visų tokių priemonių dar nėra įsidiegęs. Sutarties dėl sumokėtos viešuosius interesus atitinkančių paslaugų kainos dalies susigrąžinimo galiojimo laikotarpiu, priklausomai nuo tokios sutarties galiojimo trukmės, su elektros energiją intensyviai naudojančiu vartotoju gali būti sudaromi keletas susitarimų dėl investicijų į geriausias esamas energijos vartojimo efektyvumo didinimo priemones, taikytinų skirtingais 4 metų trukmės laikotarpiais;

72.3. tokiu atveju, jeigu iki sutarties dėl sumokėtos viešuosius interesus atitinkančių paslaugų kainos dalies susigrąžinimo galiojimo termino pabaigos yra likęs trumpesnis nei 4 metų terminas, iki sutarties galiojimo termino pabaigos likusiu laikotarpiu – investuoti į vartotojui rekomenduotas įsidiegti geriausias esamas energijos vartojimo efektyvumo didinimo priemones laikantis taisyklės, kad elektros energiją intensyviai naudojantis vartotojas, kuris dar nėra įsidiegęs visų geriausių esamų energijos vartojimo efektyvumo didinimo priemonių, tokioms priemonėms diegti per vienų metų trukmės laikotarpį privalo skirti ne mažiau kaip 75 procentus per metus jo galimos susigrąžinti viešuosius interesus atitinkančių paslaugų kainos dalies sumos. Tokiu atveju su elektros energiją intensyviai naudojančiu vartotoju yra sudaromas susitarimas dėl investicijų į geriausias esamas energijos vartojimo efektyvumo didinimo priemones laikotarpiui, likusiam iki sutarties galiojimo termino pabaigos;

72.4. reguliariai, ne vėliau kaip iki kiekvienų kalendorinių metų, patenkančių į sutarties galiojimo laikotarpį, liepos 1 dienos administratoriui pateikti prašymą dėl viešuosius interesus atitinkančių paslaugų kainos, sumokėtos už praėjusius kalendorinius metus, dalies susigrąžinimo ir informaciją, pagrindžiančią elektros energiją intensyviai naudojančio vartotojo atitiktį Elektros energetikos įstatymo 741 straipsnio 3 dalyje nustatytiems reikalavimams. Šiame papunktyje nurodyto prašymo dėl viešuosius interesus atitinkančių paslaugų kainos, sumokėtos už praėjusius kalendorinius metus, dalies susigrąžinimo pateikimo terminą praleidęs vartotojas informaciją, pagrindžiančią jo atitiktį Elektros energetikos įstatymo 741 straipsnio 3 dalyje nustatytiems reikalavimams, administratoriui privalo pateikti per administratoriaus nustatytą terminą.

73. Elektros energiją intensyviai naudojančio vartotojo įsipareigojimų, nurodytų Aprašo 72 punkte, tinkamas vykdymas yra esminės sutarties dėl viešuosius interesus atitinkančių paslaugų kainos dalies susigrąžinimo vykdymo sąlygos, kurias pažeidus su elektros energiją intensyviai naudojančiu vartotoju sudaryta sutartis dėl viešuosius interesus atitinkančių paslaugų kainos dalies susigrąžinimo nutraukiama. Apie sutarties nutraukimą šiame Aprašo punkte nustatytais pagrindais administratorius elektros energiją intensyviai naudojantį vartotoją informuoja raštu.

74. Elektros energiją intensyviai naudojančio vartotojo, dar neįsidiegusio visų vartotojui rekomenduojamų įsidiegti geriausių esamų energijos vartojimo efektyvumo didinimo priemonių, galima susigrąžinti viešuosius interesus atitinkančių paslaugų kainos dalies suma yra prognozuojama maksimali galima susigrąžinti viešuosius interesus atitinkančių paslaugų kainos dalis (suma), kuri apskaičiuojama ir (ar) tikslinama laikantis šių taisyklių:

74.1. jeigu su vartotoju sudaromas susitarimas dėl investicijų į geriausias esamas energijos vartojimo efektyvumo didinimo priemones 4 metų trukmės laikotarpiui, elektros energiją intensyviai naudojančio vartotojo per praėjusius 3 kalendorinius metus suvartotą metinį vidutinį elektros energijos kiekį padauginant iš 4 ir viešuosius interesus atitinkančių paslaugų kainos, skirtos teisės aktų nustatyta tvarka finansuoti elektros energijos gamybą iš atsinaujinančių energijos išteklių, galiojusios paskutinius 3 kalendorinius metus, vidurkio ir pritaikius 85 procentų koeficientą;

74.2. jeigu iki sutarties dėl sumokėtos viešuosius interesus atitinkančių paslaugų kainos dalies susigrąžinimo galiojimo termino pabaigos yra likę mažiau kaip 4 metai, elektros energiją intensyviai naudojančio vartotojo per praėjusius 3 kalendorinius metus suvartotą metinį vidutinį elektros energijos kiekį padauginant iš iki šios sutarties galiojimo termino pabaigos likusio termino metais ir viešuosius interesus atitinkančių paslaugų kainos, skirtos teisės aktų nustatyta tvarka elektros energijos gamybai iš atsinaujinančių energijos išteklių finansuoti, galiojusios per paskutinius 3 kalendorinius metus, vidurkio bei pritaikius 85 procentų koeficientą;

74.3. jeigu susitarimo dėl investicijų į geriausias esamas energijos vartojimo efektyvumo didinimo priemones sudarymo metu Valstybinė energetikos reguliavimo taryba jau yra nustačiusi kalendorinių metų, patenkančių į tokio susitarimo taikymo terminą, viešuosius interesus atitinkančių paslaugų kainą, skirtą teisės aktų nustatyta tvarka finansuoti elektros energijos gamybą iš atsinaujinančių energijos išteklių, skaičiuojant atitinkamų kalendorinių metų galimos susigrąžinti viešuosius interesus atitinkančių paslaugų kainos dalį yra taikoma Valstybinės energetikos reguliavimo tarybos atitinkamiems kalendoriniams metams nustatyta kaina. Skaičiuojant likusių kalendorinių metų, patenkančių į susitarimo dėl investicijų į geriausias esamas energijos vartojimo efektyvumo didinimo priemones taikymo terminą, galimos susigrąžinti viešuosius interesus atitinkančių paslaugų kainos dalį yra naudojamas tokios kainos, galiojusios per paskutinius 3 kalendorinius metus, vidurkis;

74.4. jeigu elektros energiją intensyviai naudojantis vartotojas iki susitarimo dėl investicijų į geriausias esamas energijos vartojimo efektyvumo didinimo priemones sudarymo dienos veikia mažiau kaip vienus kalendorinius metus, skaičiuojant galimą susigrąžinti viešuosius interesus atitinkančių paslaugų kainos dalį, naudojamas tokio vartotojo prognozuojamas suvartoti vidutinis metinis elektros energijos kiekis;

74.5. jeigu elektros energiją intensyviai naudojantis vartotojas iki susitarimo dėl investicijų į geriausias esamas energijos vartojimo efektyvumo didinimo priemones sudarymo dienos veikia mažiau kaip 3 kalendorinius metus, skaičiuojant galimos susigrąžinti viešuosius interesus atitinkančių paslaugų kainos dalį naudojamas tokio vartotojo veiklos metų vidutinis metinis elektros energijos kiekis.

75. Susitarime dėl investicijų į geriausias esamas energijos vartojimo efektyvumo didinimo priemones nustatyta galima susigrąžinti viešuosius interesus atitinkančių paslaugų kainos dalies suma tokio susitarimo galiojimo metu yra kasmet patikslinama pagal faktinius duomenis (naujai atliktą elektros energiją intensyviai naudojančio vartotojo energijos vartojimo auditą, faktinį atitinkamais kalendoriniais metais vartotojo sunaudotą elektros energijos kiekį, faktinę viešuosius interesus atitinkančių paslaugų kainą, skirtą teisės aktų nustatyta tvarka elektros energijos gamybai iš atsinaujinančių energijos išteklių finansuoti, vartotojui faktiškai už kalendorinius metus sumokėtų viešuosius interesus atitinkančių paslaugų lėšų sumą ir (ar) kt.).

76. Kartu su prašymu dėl viešuosius interesus atitinkančių paslaugų kainos, sumokėtos už praėjusius kalendorinius metus, dalies susigrąžinimo, elektros energiją intensyviai naudojantis vartotojas ne vėliau kaip iki einamųjų kalendorinių metų liepos 1 dienos sutarties dėl sumokėtos viešuosius interesus atitinkančių paslaugų kainos dalies susigrąžinimo nustatyta tvarka administratoriui pateikia šią elektros energiją intensyviai naudojančio vartotojo atitikties Elektros energetikos įstatymo 741 straipsnio 3 dalyje nustatytiems reikalavimams vertinti reikalingą informaciją:

76.1. nepriklausomo finansų srities auditoriaus patvirtintą dokumentą, kuriame nurodoma:

76.1.1. per praėjusius kalendorinius metus elektros energiją intensyviai naudojančio vartotojo suvartotos elektros energijos kiekis, už kurį vartotojas sumokėjo viešuosius interesus atitinkančių paslaugų kainą. Tuo atveju, jeigu skirtingais praėjusių kalendorinių metų laikotarpiais buvo taikoma skirtinga viešuosius interesus atitinkančių paslaugų kaina, nurodomas atitinkamais praėjusių kalendorinių metų laikotarpiais elektros energiją intensyviai naudojančio vartotojo suvartotas elektros energijos kiekis;

76.1.2. elektros energiją intensyviai naudojančio vartotojo už praėjusius kalendorinius metus prašoma susigrąžinti viešuosius interesus atitinkančių paslaugų kainos dalies suma ir tokios sumos apskaičiavimas;

76.1.3. Komunikato 3 ir (ar) 5 prieduose nurodyti sektoriai, kuriuose elektros energiją intensyviai naudojantis vartotojas praėjusiais kalendoriniais metais vykdė veiklą, ir iš tokių veiklų vykdymo gautų pajamų dalis pagal kiekvieną sektorių, palyginti su visomis elektros energiją intensyviai naudojančio vartotojo ataskaitinių kalendorinių metų pajamomis;

76.1.4. jeigu elektros energiją intensyviai naudojantis vartotojas praėjusiais kalendoriniais metais veiklą vykdė Komunikato 5 priede nurodytuose sektoriuose, patvirtinimas, kad tokio vartotojo elektros energijos vartojimo intensyvumas bendrojoje pridėtinėje vertėje buvo apskaičiuotas Aprašo 65 punkte nustatyta tvarka ir šia tvarka apskaičiuota elektros energiją intensyviai naudojančio vartotojo praėjusių kalendorinių metų elektros energijos vartojimo intensyvumo bendrojoje pridėtinėje vertėje reikšmė;

76.1.5. rodiklių, kurių pagrindu vertinama, kad elektros energiją intensyviai naudojantis vartotojas nėra laikomas sunkumus patiriančia įmone, reikšmės;

76.2. jeigu su elektros energiją intensyviai naudojančiu vartotoju yra sudarytas susitarimas dėl geriausių esamų energijos efektyvumo didinimo priemonių diegimo, ataskaitą apie atliktas investicijas į tokias priemones, kurioje nurodoma:

76.2.1. elektros energiją intensyviai naudojančio vartotojo energijos vartojimo audito ataskaitoje nurodytos vartotojui rekomenduojamos įsidiegti geriausios energijos efektyvumą didinančios priemonės, numatoma tokių priemonių įdiegimu sutaupomos energijos rūšis, numatomas sutaupyti metinis energijos kiekis bei numatomas anglies dvideginio emisijų sumažinimas, priemonės įgyvendinimo statusas bei preliminarus sutaupomas metinis energijos kiekis atitinkamų susitarimo dėl vartotojui rekomenduotų įsidiegti geriausių energijos efektyvumo didinimo priemonių diegimo metų pabaigoje (pagal kiekvieną energijos efektyvumą didinančią priemonę);

76.2.2. per ataskaitinius susitarimo dėl geriausių esamų energijos efektyvumo didinimo priemonių diegimo metus atliktų investicijų į vartotojui rekomenduojamas įsidiegti geriausias energijos efektyvumą didinančias priemones suma, investicijas detalizuojanti informacija (trumpas investicijų objekto aprašymas, susijusių sąskaitų datos ir numeriai) bei atliktų investicijų finansavimo šaltiniai (pagal kiekvieną energijos efektyvumą didinančią priemonę). Šiame papunktyje nurodytų duomenų apie atliktas investicijas teisingumą privalo patvirtinti nepriklausomas finansų srities auditorius;

76.2.3. jeigu elektros energiją intensyviai naudojantis vartotojas teikia prašymą susigrąžinti viešuosius interesus atitinkančių paslaugų kainos dalį už kalendorinius metus, kuriais toks vartotojas įsidiegė visas jam rekomenduotas įsidiegti geriausias energijos vartojimo efektyvumą didinančias priemones arba tokiais kalendoriniais metais vartotojas teisės aktų nustatyta tvarka atliko naują energijos vartojimo auditą, ataskaitoje apie atliktas investicijas taip pat nurodama: vartotojui rekomenduojamų įsidiegti geriausių energijos efektyvumą didinančių priemonių įgyvendinimo statusas, faktinis dėl įdiegtų priemonių sutaupytas metinis energijos kiekis ir priemonių įgyvendinimo data (pagal kiekvieną energijos efektyvumą didinančią priemonę). Šiame papunktyje nurodytų ataskaitos apie atliktas investicijas duomenų teisingumą privalo patvirtinti nepriklausomas energetikos srities auditorius;

76.3. elektros energiją intensyviai naudojančio vartotojo patvirtinimą, kad:

76.3.1. elektros energiją intensyviai naudojantis vartotojas neturi pradelstų mokėjimų už viešuosius interesus atitinkančias paslaugas;

76.3.2. nėra išduotas vykdomasis raštas dėl Europos Komisijos sprendimu neteisėta ir nesuderinama su vidaus rinka pripažintos valstybės pagalbos išieškojimo iš elektros energiją intensyviai naudojančio vartotojo;

76.3.3. jeigu su elektros energiją intensyviai naudojančiu vartotoju yra sudaromas susitarimas dėl geriausių esamų energijos efektyvumo didinimo priemonių diegimo ar toks susitarimas buvo sudarytas ir yra vykdomas, – vartotojas nėra gavęs paramos ir (ar) pagalbos iš kitų šaltinių arba yra gavęs tokią paramą ir (ar) pagalbą, tačiau jos intensyvumas neviršija leistinų tokios pagalbos ribų, nurodant gautą paramą ir (ar) pagalbą detalizuojančią informaciją;

76.4. kitą administratoriaus prašomą informaciją, jeigu tokia informacija yra reikalinga vertinant elektros energiją intensyviai naudojančio vartotojo atitiktį Elektros energetikos įstatymo 741 straipsnio 3 dalyje nustatytiems reikalavimams.

77. Elektros energiją intensyviai naudojančio vartotojo pareiga pateikti Aprašo 75 punkte nurodytą informaciją yra esminė sutarties dėl sumokėtos viešuosius interesus atitinkančių paslaugų kainos dalies susigrąžinimo sąlyga. Elektros energiją intensyviai naudojančiam vartotojui, praleidusiam Aprašo 75 punkte nurodytą prašymo dėl viešuosius interesus atitinkančių paslaugų kainos, sumokėtos už praėjusius kalendorinius metus, dalies susigrąžinimo pateikimo terminą, viešuosius interesus atitinkančių paslaugų kainos dalis už atitinkamus praėjusius kalendorinius metus nėra grąžinama. Prašymo dėl viešuosius interesus atitinkančių paslaugų kainos, sumokėtos už praėjusius kalendorinius metus, dalies susigrąžinimo nepateikimas neatleidžia elektros energiją intensyviai naudojančio vartotojo nuo pareigos pateikti administratoriui informaciją, pagrindžiančią tokio vartotojo atitiktį Elektros energetikos įstatymo 741 straipsnio 3 dalyje nustatytiems reikalavimams.

78. Administratorius elektros energiją intensyviai naudojančio vartotojo atitiktį Elektros energetikos įstatymo 741 straipsnio 3 dalyje nustatytiems reikalavimams įvertina ir sprendimą dėl viešuosius interesus atitinkančių paslaugų kainos, sumokėtos už praėjusius kalendorinius metus, daliai lygios viešuosius interesus atitinkančių paslaugų lėšų sumos išmokėjimo elektros energiją intensyviai naudojančiam vartotojui priima per 30 kalendorinių dienų nuo visos Aprašo 75 punkte nurodytos informacijos pateikimo dienos. Administratoriui nustačius elektros energiją intensyviai naudojančio vartotojo pateiktos informacijos trūkumus, šiame punkte nustatytas terminas pradedamas skaičiuoti nuo tada, kai vartotojas nustatytus trūkumus pašalina.

79. Nustatęs elektros energiją intensyviai naudojančio vartotojo atitiktį Elektros energetikos įstatymo 741 straipsnio 3 dalyje nurodytiems reikalavimams, administratorius, įgyvendindamas valstybės pagalbos schemą „Paramos schema energijai imliems pramonės vartotojams“, nukreiptą į elektros energiją intensyviai naudojančių vartotojų rėmimą, skatinant tokius vartotojus didinti jų energijos vartojimo efektyvumą, elektros energiją intensyviai naudojančiam vartotojui išmoka viešuosius interesus atitinkančių paslaugų lėšų sumą, lygią 85 procentams tokio vartotojo už praėjusius kalendorinius metus sumokėtai viešuosius interesus atitinkančių paslaugų kainai, skirtai teisės aktų nustatyta tvarka elektros energijos gamybai iš atsinaujinančių energijos išteklių, finansuoti, ir sumokėtai už suvartotą elektros energijos kiekį, viršijantį 1 GWh, iki vėlesnės iš šių datų:

79.1. arba einamųjų kalendorinių metų liepos 1 dienos;

79.2. arba per 30 kalendorinių dienų nuo Aprašo 78 punkte nurodyto administratoriaus sprendimo elektros energiją intensyviai naudojančiam vartotojui išmokėti viešuosius interesus atitinkančių paslaugų lėšas priėmimo.

80. Administratorius, nustatęs, kad elektros energiją intensyviai naudojantis vartotojas neatitinka Elektros energetikos įstatymo 741 straipsnio 3 dalyje nurodytų reikalavimų, sprendžia dėl su elektros energiją intensyviai naudojančiu vartotoju sudarytos sutarties dėl viešuosius interesus atitinkančių paslaugų kainos dalies susigrąžinimo nutraukimo.

81. Elektros energiją intensyviai naudojantis vartotojas, su administratoriumi sudaryto susitarimo dėl investicijų į geriausias esamas energijos efektyvumo didinimo priemones nustatyta tvarka ir terminais neįsidiegęs geriausių esamų energijos vartojimo efektyvumo didinimo priemonių ir (ar) esant kitiems Apraše nustatytiems sutarties dėl viešuosius interesus atitinkančių paslaugų kainos dalie susigrąžinimo nutraukimo pagrindams, privalo per 60 kalendorinių dienų nuo pareikalavimo dienos grąžinti visą per šios sutarties galiojimo laikotarpį elektros energiją intensyviai naudojančiam vartotojui išmokėtą, tačiau vartotojui rekomenduotų įsidiegti geriausių energijos efektyvumo didinimo priemonių diegimui nepanaudotą viešuosius interesus atitinkančių paslaugų lėšų sumą.

82. Administratorius iš elektros energiją intensyviai naudojančių vartotojų gautą informaciją neatlygintinai teikia Valstybinei energetikos reguliavimo tarybai, Energetikos ministerijai ir (ar) kitoms institucijoms, jeigu tokia informacija yra reikalinga teisės aktuose nustatytoms jų pareigoms vykdyti.

VIII SKYRIUS

BAIGIAMOSIOS NUOSTATOS

83. Administratorius turi teisę iš elektros energijos rinkos dalyvių gauti visą informaciją ir dokumentus, būtinus veiksmingam ir skaidriam lėšų administravimui vykdyti.

84. Taryba turi teisę gauti visą informaciją ir dokumentus, būtinus lėšų administravimo priežiūrai atlikti.

85. Asmenys, pažeidę Aprašo reikalavimus, atsako Lietuvos Respublikos įstatymų nustatyta tvarka.

_________________